Πρόταση ΚΑΝΟΝΙΣΜΟΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ για ενέργειες ενημέρωσης σχετικά με τα γεωργικά προϊόντα και προώθησής τους στην εσωτερική αγορά και σε τρίτες χώρες /* COM/2013/0812 final - 2013/0398 (COD) */





ΑΙΤΙΟΛΟΓΙΚΗ ΕΚΘΕΣΗ 1. ΠΛΑΙΣΙΟ ΤΗΣ ΠΡΟΤΑΣΗΣ H παραγωγή και η εμπορία γεωργικών προϊόντων και ειδών διατροφής αποτελούν μεγάλο πλεονέκτημα της Ευρωπαϊκής Ένωσης (ΕΕ). Η Ένωση, κατέχοντας μερίδιο 18% στις παγκόσμιες εξαγωγές και 20% στις εισαγωγές, μπορεί να διεκδικήσει τη θέση του πρώτου εισαγωγέα και εξαγωγέα γεωργικών προϊόντων, σε διαγκωνισμό με τις Ηνωμένες Πολιτείες. Ο κλάδος των γεωργικών προϊόντων και τροφίμων βρίσκεται στην πρώτη γραμμή της ευρωπαϊκής μεταποιητικής βιομηχανίας: αντιπροσωπεύει το 13,5% των θέσεων απασχόλησης και το 12,9% του κύκλου εργασιών. Ο εν λόγω κλάδος απαρτίζεται από 310.000 επιχειρήσεις, το 99,1% των οποίων είναι μικρές και μεσαίες (ΜΜΕ)[1]. Με την πάροδο του χρόνου, η ευρωπαϊκή παραγωγική δραστηριότητα προσανατολίστηκε στην ποιότητα και την προστιθέμενη αξία, με άξονα μεταποιημένα προϊόντα που εκτιμώνται ολοένα και περισσότερο, τόσο στην Ευρώπη όσο και παγκοσμίως. Τα προϊόντα αυτά αντιπροσωπεύουν, κατ’ αξία, περισσότερο από τα δύο τρίτα των συνολικών γεωργικών εξαγωγών της ΕΕ, ενώ οι δυνατότητες εξέλιξής τους παραμένουν σημαντικές. Είναι απαραίτητο να διατηρηθούν και να αυξηθούν η ανταγωνιστικότητα και τα μερίδια αγοράς της ευρωπαϊκής γεωργίας και του κλάδου των γεωργικών προϊόντων και τροφίμων, ο οποίος εξαρτάται σε μεγάλο βαθμό από αυτήν, τόσο στην εσωτερική όσο και στις εξαγωγικές αγορές, τηρουμένων των δεσμεύσεων που έχει αναλάβει η ΕΕ στο πλαίσιο των διεθνών εμπορικών της σχέσεων. Ωστόσο, η ευρωπαϊκή γεωργία προσκρούει σήμερα σε πολύ πιο ανταγωνιστικές συνθήκες, κυρίως λόγω της παγκοσμιοποίησης των αγορών. Η τάση αυτή προβλέπεται να διατηρηθεί κατά τα προσεχή έτη, με την ενδεχόμενη ολοκλήρωση του κύκλου διαπραγματεύσεων της Ντόχα και σύναψη των υπό διαπραγμάτευση διμερών και περιφερειακών συμφωνιών. Οι συμφωνίες αυτές, αν και συχνά επίφοβες, μπορούν να προσφέρουν παράλληλα μεγάλες ευκαιρίες για τον συγκεκριμένο τομέα. Ωστόσο, στην εσωτερική αγορά, μόνο μια μικρή μειονότητα των ευρωπαίων καταναλωτών έχουν επίγνωση των προσπαθειών που καταβάλλουν οι ευρωπαίοι γεωργοί για να παράγουν προϊόντα καλής ποιότητας, υγιεινά και ασφαλή. Μόλις το 14% των Ευρωπαίων αναγνωρίζουν τα προϊόντα που δικαιούνται να φέρουν προστατευόμενη ονομασία προέλευσης (ΠΟΠ) ή προστατευόμενη γεωγραφική ένδειξη (ΠΓΕ) – τα κυριότερα ευρωπαϊκά συστήματα ποιότητας που έχει θεσπίσει η Ένωση. Ομοίως, από πλευράς εξαγωγών, η επενδυτική προσπάθεια για το μάρκετινγκ και την εμπορία σε μακρινές αγορές αποτελεί πρόκληση για έναν κλάδο που απαρτίζεται κυρίως από ΜΜΕ ή ακόμη και πολύ μικρές επιχειρήσεις. Η κατάσταση αυτή δημιουργεί ασφαλώς προβλήματα στους ευρωπαίους γεωργούς, αλλά διανοίγει και προοπτικές που πρέπει να πλαισιωθούν αποτελεσματικά, κυρίως με τη βοήθεια των μέσων της κοινής γεωργικής πολιτικής. Πράγματι, η επιτυχία της ευρωπαϊκής γεωργίας θα εξαρτηθεί από την ικανότητά της να αυξήσει τα μερίδια αγοράς που κατέχει και να επιτρέψει στον εξαιρετικά ανταγωνιστικό κλάδο των τροφίμων να διατηρήσει μια σημαντική θέση στην οικονομία και στο εμπόριο της ΕΕ. Οι συνθήκες αυτές επιβάλλουν μια σύγχρονη και φιλόδοξη πολιτική προώθησης, η οποία να αντλεί διδάγματα από τα προγράμματα προώθησης που έχουν εφαρμοστεί μέχρι σήμερα και να αποτελεί ένα ακόμη βήμα προς τον εκσυγχρονισμό της κοινής γεωργικής πολιτικής. Στόχος είναι η στήριξη του γεωργικού τομέα, κυρίως δε των ΜΜΕ και των οργανώσεων παραγωγών, που είναι οι στυλοβάτες του, ώστε να μπορέσουν να συμβάλουν ουσιαστικά και δυναμικά στην οικονομική ανάπτυξη της Ένωσης στο σύνολό της και, ειδικότερα, των αγροτικών περιοχών. Προς τούτο απαιτείται αναδιαρθρωμένη πολιτική προώθησης για τους δικαιούχους της (επαγγελματικές και διεπαγγελματικές οργανώσεις παραγωγών, εθνικές ή ευρωπαϊκές), που να διαθέτει πρόσθετα μέσα και στην οποία να έχουν ενσωματωθεί διακριτές προσεγγίσεις για την εσωτερική αγορά και τις αγορές τρίτων χωρών. Η χρηματοδότηση της παρούσας πρότασης, η οποία προβλέπει σταδιακή αλλά σημαντική αύξηση του διαθέσιμου προϋπολογισμού για τις ενέργειες προώθησης, θα ενταχθεί στο πλαίσιο των κονδυλίων που έχουν ήδη προβλεφθεί για την κοινή γεωργική πολιτική της ΕΕ κατά την περίοδο 2014-2020. Οι σχετικές δαπάνες υπολογίζονται κατ’ εκτίμηση με βάση τις ευκαιρίες που θα πρέπει να αξιοποιηθούν σε τρίτες χώρες και οι οποίες δημιουργούνται από την αυξανόμενη ζήτηση, όπως π.χ. στην Ασία όπου αναμένεται να αυξηθούν οι γεωργικές εισαγωγές, μόνο και μόνο στις χώρες μέλη του ASEAN[2], κατά περισσότερο από 17 δισ. δολάρια μέχρι το 2050[3]. Επιπλέον της αυξανόμενης ζήτησης ιδίως από τις αναδυόμενες αγορές, που ήδη προσφέρουν μεγάλες ευκαιρίες για εξαγωγές γεωργικών προϊόντων και τροφίμων της ΕΕ, θα βελτιωθεί γενικότερα η πρόσβασή μας στην αγορά με την ολοκλήρωση των υπό εξέλιξη διαπραγματεύσεων για τη σύναψη πολυάριθμων εμπορικών συμφωνιών. Οι υπό διαπραγμάτευση συμφωνίες ελευθέρων συναλλαγών αντιπροσωπεύουν αγορές των οποίων η σημερινή αξία για τον κλάδο των γεωργικών προϊόντων και τροφίμων της Ευρώπης ανέρχεται σε περίπου 35 δισ. ευρώ ετησίως. Ο αριθμός αυτός πιθανότατα θα αυξηθεί πολύ, χάρη στην ταχύτερη αύξηση της ζήτησης και την ελευθέρωση του κύριου όγκου των συναλλαγών μέσω των εν λόγω διαπραγματεύσεων. Για παράδειγμα, με τη σύναψη φιλόδοξης συμφωνίας ελευθέρων συναλλαγών με τις Ηνωμένες Πολιτείες, οι γεωργικές εξαγωγές της ΕΕ θα μπορούσαν να αυξηθούν μέχρι το 2027 κατά 15% περίπου (πάνω από 1,7 δισ. ευρώ ετησίως) και οι εξαγωγές μεταποιημένων γεωργικών προϊόντων κατά 45% (πάνω από 13,4 δισ. ευρώ ετησίως)[4]. Η σύναψη φιλόδοξης συμφωνίας ελευθέρων συναλλαγών με την Ιαπωνία θα είχε ως αποτέλεσμα τη μακροπρόθεσμη αύξηση των εξαγωγών γεωργικών προϊόντων και τροφίμων της ΕΕ κατά 137% (πάνω από 5,9 δισ. ευρώ ετησίως)[5]. Προσφέρεται επομένως μια στρατηγική και διαρθρωτική ευκαιρία στον κλάδο των γεωργικών προϊόντων και τροφίμων της Ευρώπης, η οποία πρέπει να αξιοποιηθεί με φιλόδοξη και καινοτόμο πολιτική που να λαμβάνει υπόψη τη βαρύτητα των ευρωπαϊκών ΜΜΕ σε αυτόν. Για να εκμεταλλευθούν οι συγκεκριμένες επιχειρήσεις τη μεγάλη αυτή ευκαιρία, χρειάζονται στήριξη, εμπειρογνωμοσύνη και ενθάρρυνση. Προς τούτο απαιτείται δημόσια πολιτική μεγάλης κλίμακας, ανάλογη με το μέγεθος της ευκαιρίας. Τα ποσά που έχουν συμπεριληφθεί στην παρούσα πρόταση θα καταστήσουν δυνατή την εφαρμογή της εν λόγω πολιτικής με αξιοπιστία κατά τα επόμενα έτη. Γενικό πλαίσιο Η Κοινή Γεωργική Πολιτική (ΚΓΠ) καθιστά δυνατή την αποδέσμευση και αξιοποίηση του δυναμικού του γεωργικού τομέα και των κλάδου των γεωργικών προϊόντων και τροφίμων της Ευρώπης. Έχει δρομολογηθεί μεταρρυθμιστική διαδικασία, η οποία θα επιτρέψει στην εν λόγω πολιτική, μετά το 2013, να συμβάλλει πλήρως στη στρατηγική «Ευρώπη 2020» για έξυπνη, διατηρήσιμη και χωρίς αποκλεισμούς ανάπτυξη, στηρίζοντας μια γεωργία που θα είναι πηγή επισιτιστικής ασφάλειας, αειφόρου χρήσης των φυσικών πόρων και δυναμισμού για τις αγροτικές περιοχές. Παράλληλα, είναι αναγκαία η μεταρρύθμιση της πολιτικής για την ενημέρωση σχετικά με τα γεωργικά προϊόντα και για την προώθησή τους, η οποία συγκαταλέγεται μεταξύ των μέσων της ΚΓΠ. Η ευρωπαϊκή πολιτική προώθησης των γεωργικών προϊόντων, ως εργαλείο της ΚΓΠ, πρέπει να επιδιώκει τους στόχους της μεταρρύθμισης της ΚΓΠ με ορίζοντα το 2020 και, ειδικότερα, τον στόχο ενίσχυσης της ανταγωνιστικότητας της ευρωπαϊκής γεωργίας, τόσο στην εσωτερική αγορά όσο και σε τρίτες χώρες, θέτοντας τους ακόλουθους ειδικούς στόχους: – ευαισθητοποίηση των καταναλωτών στα πλεονεκτήματα των ευρωπαϊκών γεωργικών προϊόντων· – ανάπτυξη και άνοιγμα νέων αγορών για τα ευρωπαϊκά γεωργικά προϊόντα στην εσωτερική αγορά και σε τρίτες χώρες· – βελτίωση της αποτελεσματικότητας και της αποδοτικότητας της πολιτικής. Η ενωσιακή στήριξη της ενημέρωσης σχετικά με τα γεωργικά προϊόντα και της προώθησής τους στο πλαίσιο της ΚΓΠ έχει εξελιχθεί. Πριν από το 2000, προβλέπονταν μέτρα ενημέρωσης και προώθησης σε κλαδικό επίπεδο. Το 2000 τα κλαδικά μέτρα συγχωνεύθηκαν σε οριζόντιο καθεστώς. Κατά την περίοδο 2000-2007, οι σχετικές δραστηριότητες διέπονταν από δύο χωριστούς κανονισμούς, έναν για την εσωτερική αγορά και έναν για τις τρίτες χώρες[6]. Από το 2008 και έπειτα, οι δύο προσεγγίσεις συγχωνεύθηκαν σε ενιαίο, οριζόντιο καθεστώς (κανονισμός (EΚ) αριθ. 3/2008 το Συμβουλίου[7] και κανονισμός (EΚ) αριθ. 501/2008 της Επιτροπής[8]), χωρίς να τροποποιηθεί σημαντικά το περιεχόμενό τους. Στόχοι της πρότασης Με την παρούσα πρόταση επιδιώκεται να καταστεί δυνατή η υλοποίηση ενεργειών ενημέρωσης και προώθησης στην εσωτερική αγορά και σε τρίτες χώρες, οι οποίες είναι απαραίτητες προκειμένου να ανταποκριθεί ο γεωργικός τομέας στο πλήθος προκλήσεων που αντιμετωπίζει σε συνθήκες εντεινόμενου ανταγωνισμού και ανοίγματος των αγορών. Η επιτυχία της ευρωπαϊκής γεωργίας θα εξαρτηθεί από την ικανότητά της να αυξήσει τα μερίδια αγοράς που κατέχει και να επιτρέψει στον εξαιρετικά ανταγωνιστικό κλάδο των τροφίμων (στην τροφική αλυσίδα αναλογεί το 6% του ακαθάριστου εγχώριου προϊόντος (ΑΕΠ) της Ένωσης) να διατηρήσει μια σημαντική θέση στην οικονομία και στο εμπόριο της ΕΕ. Οι εν λόγω ενέργειες θα ενταχθούν σε ευρωπαϊκή στρατηγική ενημέρωσης και προώθησης, η οποία θα ιεραρχεί αγορές και προϊόντα ή μηνύματα προς προβολή (π.χ. προϊόντα υψηλής προστιθέμενης αξίας), λαμβάνοντας υπόψη τις διαπραγματεύσεις για τη σύναψη συμφωνιών ελεύθερων συναλλαγών και τις πιο ελπιδοφόρες αγορές, ώστε να αποφευχθεί η υπερβολική διασπορά των πόρων. Με την πρόταση αυτή προσδοκάται επανεξισορρόπηση των ενεργειών που στοχεύουν τρίτες χώρες. Για να αυξηθεί ο αριθμός και να βελτιωθεί η ποιότητα των ενεργειών, είναι σκόπιμο να επεκταθεί το καθεστώς σε νέους δικαιούχους, όπως οι οργανώσεις παραγωγών, επέκταση που συνάδει με τη μεταρρύθμιση της ΚΓΠ με ορίζοντα το 2020, στο πλαίσιο της οποίας προτρέπονται οι γεωργοί να οργανωθούν. Είναι επίσης σκόπιμο να επιδιωχθεί η υψηλότερη δυνατή απόδοση των επενδύσεων στις εν λόγω ενέργειες και να προβλεφθεί, υπό αυστηρούς όρους, η δυνατότητα αναφοράς στην καταγωγή των προϊόντων ή σε εμπορικές επωνυμίες για την επεξήγηση του κεντρικού μηνύματος γενικού χαρακτήρα, το οποίο προβάλλει τα εγγενή χαρακτηριστικά των ευρωπαϊκών γεωργικών προϊόντων. Τα προγράμματα που υποβάλλονται από οικονομικούς παράγοντες διαφορετικών κρατών μελών συνεισφέρουν σημαντικά στην ευρωπαϊκή προστιθέμενη αξία, αξιοποιούν την ποικιλία των ευρωπαϊκών γεωργικών προϊόντων και θα ενθαρρυνθούν στο πλαίσιο της μεταρρύθμισης. Οι πρωτοβουλίες της Επιτροπής, όπως οι εμπορικές αποστολές υψηλού επιπέδου ή η συμμετοχή σε διεθνείς εκθέσεις, διευκολύνουν το άνοιγμα νέων αγορών για τα ευρωπαϊκά γεωργικά προϊόντα. Η πρόταση προβλέπει την ανάπτυξη νέων υπηρεσιών τεχνικής υποστήριξης των ενδιαφερομένων, οι οποίες θα ευνοούν την ανταλλαγή πληροφοριών σχετικά με τις ενέργειες ενημέρωσης και προώθησης ή ορθών πρακτικών και θα καθιστούν δυνατή την εξέλιξη της εμπειρογνωμοσύνης των ενδιαφερομένων. Επιπλέον, η πρόταση αποσκοπεί στην απλούστευση της διαχείρισης της πολιτικής της ενημέρωσης και προώθησης. Προτείνεται να αναλάβει η Επιτροπή ενεργότερο ρόλο στη διαχείριση των πολυκρατικών προγραμμάτων, ώστε να διευκολυνθεί η κατάρτιση και εφαρμογή τους. Θα πρέπει να αποσαφηνιστούν οι ρόλοι των κρατών μελών, αφενός, και της Επιτροπής, αφετέρου, στην παρακολούθηση και τον έλεγχο των ενεργειών, ώστε να αποφευχθούν οι αλληλεπικαλύψεις και οι χρονοβόρες διαδικασίες. Προτείνεται η διεξαγωγή της επιλογής αποκλειστικά στο επίπεδο της Επιτροπής. Τέλος, κάθε ενέργεια θα συνοδεύεται από συστηματική αξιολόγηση των επιπτώσεών της, ώστε να επιβεβαιώνεται η επίτευξη των καθορισθέντων στόχων. Θα συσταθεί πλαίσιο αξιολόγησης, συνεπές με το κοινό πλαίσιο παρακολούθησης και αξιολόγησης της ΚΓΠ, για τη μέτρηση των επιδόσεων της πολιτικής της προώθησης με τη βοήθεια ενός κοινού συνόλου δεικτών, συνδεόμενων με τους στρατηγικούς στόχους της. Ενωσιακή προστιθέμενη αξία Η γεωργική πολιτική αποτελεί ευρωπαϊκή πολιτική. Αντί της εφαρμογής 28 γεωργικών πολιτικών, τα κράτη μέλη συνδυάζουν τους πόρους τους για την άσκηση ευρωπαϊκής πολιτικής με κοινό προϋπολογισμό. Η γεωργία είναι ο μόνος τομέας που διέπεται από κοινή πολιτική και στον οποίο η Συνθήκη προβλέπει κοινούς κανόνες, συμπεριλαμβανομένων κανόνων για την προώθηση. Η υπό εξέλιξη μεταρρύθμιση της ΚΓΠ πρέπει να αποτυπωθεί σε όλα τα εργαλεία της. Ειδικότερα, σε μια ενιαία αγορά, η δράση σε επίπεδο ΕΕ θα ασκήσει σημαντική μόχλευση για α) τη διευκόλυνση της εφαρμογής προγραμμάτων ενημέρωσης γενικού χαρακτήρα, που εκ φύσεως υλοποιούνται σε μικρό βαθμό από τα κράτη μέλη και τις επιχειρήσεις, πολλώ δε μάλλον σήμερα, σε συνθήκες οικονομικής κρίσης, και β) την εφαρμογή πολυκρατικών προγραμμάτων, που οδηγούν στην ανταλλαγή εμπειριών μεταξύ των κρατών μελών και στην επίτευξη οικονομιών κλίμακας. 2. ΑΠΟΤΕΛΕΣΜΑΤΑ ΤΩΝ ΔΙΑΒΟΥΛΕΥΣΕΩΝ ΜΕ ΤΑ ΕΝΔΙΑΦΕΡΟΜΕΝΑ ΜΕΡΗ ΚΑΙ ΕΚΤΙΜΗΣΕΙΣ ΕΠΙΠΤΩΣΕΩΝ Διαβούλευση με τα ενδιαφερόμενα μέρη Πραγματοποιήθηκαν ευρείες διαβουλεύσεις με τα ενδιαφερόμενα μέρη. Το Πράσινο Βιβλίο που δημοσίευσε η Επιτροπή στις 14 Ιουλίου 2011 αποτέλεσε το έναυσμα δημόσιου διαλόγου, τα αποτελέσματα του οποίου ανακοινώθηκαν σε διάσκεψη με θέμα την προώθηση, που οργάνωσε η πολωνική Προεδρία της Ευρωπαϊκής Ένωσης τον Νοέμβριο του 2011. Το Συμβούλιο ενέκρινε συμπεράσματα σχετικά με το Πράσινο Βιβλίο κατά τη σύνοδό του τον Δεκέμβριο του 2011. Στις 20 Νοεμβρίου 2012 το Ευρωπαϊκό Κοινοβούλιο εξέδωσε ψήφισμα, αφού προηγουμένως η Επιτροπή είχε εκδώσει σχετική ανακοίνωση. Πραγματοποιήθηκαν επίσης διαβουλεύσεις κατά τις συνεδριάσεις της συμβουλευτικής επιτροπής για την προώθηση, καθώς και μιας ομάδας εμπειρογνωμόνων για την απλούστευση της ΚΓΠ, οι οποίες πραγματοποιήθηκαν τον Μάρτιο του 2012. Αξιολόγηση του ισχύοντος καθεστώτος Η Ευρωπαϊκή Επιτροπή ανέθεσε σε εξωτερικό σύμβουλο τη διενέργεια αξιολόγησης, η οποία δημοσιεύθηκε τον Ιανουάριο του 2012. Πρόκειται για σφαιρική και ανεξάρτητη αξιολόγηση του ισχύοντος καθεστώτος. Στο πλαίσιο της εν λόγω αξιολόγησης εξετάστηκαν η συνάφεια και η αποτελεσματικότητα της πολιτικής της ΕΕ για την ενημέρωση σχετικά με τα γεωργικά προϊόντα και για την προώθησή τους σε σχέση με τους στόχους του κανονισμού (EΚ) αριθ. 3/2008 του Συμβουλίου, καθώς και η συνέπεια της πολιτικής αυτής με τα υπόλοιπα μέτρα προώθησης που εφαρμόζονται στο πλαίσιο της ΚΓΠ. Η περίοδος ανάλυσης καλύπτει τα έτη 2002 έως 2010. Εκτίμηση επιπτώσεων Κατά την εκτίμηση επιπτώσεων αξιολογήθηκαν και συγκρίθηκαν οι επιπτώσεις τριών διαφορετικών σεναρίων, με βάση την αξιολόγηση του σημερινού πλαισίου άσκησης πολιτικής, αφενός, και την ανάλυση των μελλοντικών προκλήσεων και αναγκών, αφετέρου. Τα εν λόγω μεταρρυθμιστικά σενάρια εκπονήθηκαν με άξονα τρία διακριτικά στοιχεία που αναδείχθηκαν από τον δημόσιο διάλογο και τις θέσεις των διαφόρων ενδιαφερομένων, συγκεκριμένα: την ή τις στοχευόμενες αγορές, την ύπαρξη ή μη ευρωπαϊκής στρατηγικής για την προώθηση και, τέλος, τους κανόνες που αφορούν τις εμπορικές επωνυμίες ιδιωτικών επιχειρήσεων και την καταγωγή των προϊόντων. Διατυπώθηκαν τρία σενάρια για να τροφοδοτήσουν τη διαδικασία λήψης αποφάσεων: • Το σενάριο «Διατήρηση της υφιστάμενης κατάστασης με βελτιώσεις» αφορά μια περιορισμένη προσαρμογή της πολιτικής της προώθησης. Αναγνωρίζει την προστιθέμενη αξία της πολιτικής της προώθησης και αποσκοπεί στη συμπλήρωση των ελλείψεων που έχουν διαπιστωθεί, ώστε να καταστεί η πολιτική πιο απλή και προσιτή, να δοθεί η δυνατότητα στους δικαιούχους να αξιοποιήσουν στον μέγιστο βαθμό τα προσφερόμενα εργαλεία και να παρασχεθεί σε αυτούς κατάλληλη τεχνική υποστήριξη. • Το σενάριο «Στόχευση», πέραν των προβλεπομένων στο σενάριο «Διατήρηση της υφιστάμενης κατάστασης με βελτιώσεις», βελτιώνει τη στόχευση των ενεργειών προώθησης στην εσωτερική αγορά και στις εξωτερικές αγορές, με την κατάστρωση και εφαρμογή στρατηγικής. Ευνοεί επίσης τη συνεργασία μεταξύ οικονομικών παραγόντων από διαφορετικά κράτη μέλη (μέσω της υπαγωγής των πολυκρατικών προγραμμάτων σε άμεση διαχείριση). Η στρατηγική θα επιτρέψει εξάλλου τη διεύρυνση του φάσματος των επιλέξιμων για το καθεστώς προώθησης προϊόντων και θεμάτων. Τέλος, στο σενάριο αυτό προτείνεται να βελτιωθεί η χρήση των ενδείξεων της καταγωγής των προϊόντων και των εμπορικών επωνυμιών (π.χ. επωνυμίες σε διαφημιστικά μηνύματα banner). • Το σενάριο «Αποκλειστικά σε τρίτες χώρες» έχει τις ίδιες φιλοδοξίες με το σενάριο «Στόχευση» για τις επιδόσεις της πολιτικής, αλλά επικεντρώνει αποκλειστικά στις τρίτες χώρες τις ενέργειες προώθησης, τις οποίες θα διαχειρίζεται άμεσα η Επιτροπή σύμφωνα με στρατηγική επιλογής Στο σενάριο αυτό συμπεριλαμβάνονται τα βελτιωτικά στοιχεία του σεναρίου «Διατήρηση της υφιστάμενης κατάστασης με βελτιώσεις». Επιπλέον, εκτός από τη γενική προώθηση, θα είναι επίσης επιλέξιμες για το καθεστώς οι διαφημιστικές δραστηριότητες για μεμονωμένες εμπορικές επωνυμίες ιδιωτικών επιχειρήσεων, ενδεχομένως με διευρυμένο κατάλογο επιλέξιμων προϊόντων και θεμάτων. Ενώ το σενάριο «Διατήρηση της υφιστάμενης κατάστασης με βελτιώσεις» φαίνεται να εστιάζει ελάχιστα σε δραστηριότητες με υψηλή προστιθέμενη αξία για την Ευρωπαϊκή Ένωση και το σενάριο «Αποκλειστικά σε τρίτες χώρες» δείχνει υπερβολικά ριψοκίνδυνο, με δεδομένο το χαμηλό επίπεδο των γνώσεων για τα γεωργικά προϊόντα στην Ευρώπη, το σενάριο «Στόχευση» αναδεικνύεται από την εκτίμηση επιπτώσεων ως το πλέον ισόρροπο για τη διαμόρφωση ενός καθεστώτος προώθησης περισσότερο επικεντρωμένου στις ανάγκες οικονομικής ανάπτυξης του γεωργικού τομέα και των γεωργικών αγορών, με ταυτόχρονη ευαισθητοποίηση των καταναλωτών απέναντι σε ένα ολοένα ευρύτερο φάσμα προϊόντων. 3. Διαχείριση του καθεστώτος Το καθεστώς τελεί επί του παρόντος υπό επιμερισμένη διαχείριση (κύριες δαπάνες για την εφαρμογή των προγραμμάτων) και άμεση διαχείριση (ενέργειες ενημέρωσης και προώθησης με πρωτοβουλία της Επιτροπής). Ο παρών κανονισμός προβλέπεται ότι θα επιφέρει γενικευμένη και σημαντική αύξηση του αριθμού των υλοποιούμενων ενεργειών και, κατ’ επέκταση, αύξηση των δαπανών, τόσο στο πλαίσιο της επιμερισμένης διαχείρισης όσο και της άμεσης, με σημαντική αύξηση του ποσοστού των υπό άμεση διαχείριση ενεργειών, λόγω της υπαγωγής των πολυκρατικών προγραμμάτων σε αυτόν τον τρόπο διαχείρισης για να ενθαρρυνθεί η εφαρμογή τους. Η Επιτροπή, βασιζόμενη σε ανάλυση κόστους-αποτελεσματικότητας, μπορεί να αποφασίσει να αναθέσει σε εκτελεστικό οργανισμό το σύνολο ή μέρος των καθηκόντων διαχείρισης του προγράμματος, τηρώντας το άρθρο 62 του κανονισμού (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου[9]. Στην ανακοίνωσή της με τον τίτλο «Προϋπολογισμός για την “Ευρώπη 2020”»[10], η Επιτροπή έχει προτείνει να χρησιμοποιηθεί η δυνατότητα πιο εκτεταμένης προσφυγής στους υφιστάμενους εκτελεστικούς οργανισμούς Στο πλαίσιο αυτό και σύμφωνα με τις διατάξεις του άρθρου 3 παράγραφος 4 του κανονισμού (ΕΚ) αριθ. 58/2003 του Συμβουλίου[11], καθώς και του άρθρου 6 στοιχείο ζ) του κανονισμού (ΕE) αριθ. xxx/xxxx για τη χρηματοδότηση, τη διαχείριση και την παρακολούθηση της κοινής γεωργικής πολιτικής[12] [οριζόντιος κανονισμός περί ΚΓΠ], η Επιτροπή προτίθεται να αναθέσει σε υφιστάμενο εκτελεστικό οργανισμό ορισμένα καθήκοντα σχετικά με την άμεση διαχείριση των προγραμμάτων ενημέρωσης και προώθησης, κυρίως των πολυκρατικών, και με την αξιολόγηση των προτάσεων για απλά προγράμματα, με σκοπό τη βελτίωση της ποιότητας της παρεχόμενης υπηρεσίας και την ενίσχυση της προβολής της ΕΕ στις οικείες ενέργειες ενημέρωσης σχετικά με τα γεωργικά προϊόντα και προώθησής τους. 4. ΝΟΜΙΚΑ ΣΤΟΙΧΕΙΑ ΤΗΣ ΠΡΟΤΑΣΗΣ Νομική βάση Η πρόταση βασίζεται στα άρθρα 42 και 43 της Συνθήκης για τη λειτουργία της Ευρωπαϊκής Ένωσης. Αρχές της επικουρικότητας και της αναλογικότητας · Αρχή της επικουρικότητας Η πολιτική της ΕΕ για την προώθηση και την ενημέρωση συμπληρώνει και ενισχύει επωφελώς τις ενέργειες των κρατών μελών, προβάλλοντας κυρίως την εικόνα των προϊόντων αυτών στους καταναλωτές στην ΕΕ και σε τρίτες χώρες, ειδικότερα όσον αφορά την ποιότητα, τις θρεπτικές πτυχές και την ασφάλεια των τροφίμων, καθώς και των μεθόδων παραγωγής. Η εν λόγω δραστηριότητα, συμβάλλοντας στο άνοιγμα νέων αγορών σε τρίτες χώρες, ενδέχεται επίσης να έχει πολλαπλασιαστικό αποτέλεσμα σε σχέση με τις εθνικές ή ιδιωτικές πρωτοβουλίες. Η παρούσα πρόταση, για την οποία είναι συναρμόδια η ΕΕ και τα κράτη μέλη, είναι σύμφωνη με την αρχή της επικουρικότητας. · Αρχή της αναλογικότητας Λόγω της αυξανόμενης ελευθέρωσης του εμπορίου, κυρίως στον τομέα των γεωργικών προϊόντων και τροφίμων, οι εμπορικές συναλλαγές μεταξύ των κρατών μελών της ΕΕ και των τρίτων χωρών αποκτούν ολοένα μεγαλύτερη βαρύτητα. Στις συνθήκες αυτές και λαμβανομένου υπόψη του προσανατολισμού της ΚΓΠ προς την αγορά, ο κανονισμός για ενέργειες ενημέρωσης σχετικά με τα γεωργικά προϊόντα και προώθησής τους στην εσωτερική αγορά και σε τρίτες χώρες αποτελεί ουσιώδους σημασίας πράξη, η οποία συνάδει με το νέο πλαίσιο της συμφωνίας του Παγκόσμιου Οργανισμού Εμπορίου για τη γεωργία. Εναπόκειται επομένως στην ΕΕ να προβάλλει τα υψηλού επιπέδου ποιοτικά πρότυπα των γεωργικών προϊόντων της και να ενθαρρύνει την εφαρμογή κοινών προγραμμάτων προώθησης με τη συμμετοχή πολλών χωρών της ΕΕ ή πολλών κλάδων του γεωργικού τομέα. Η πρόταση είναι σύμφωνη με την αρχή της αναλογικότητας. 5. ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ Σε σύγκριση με την παρούσα κατάσταση, η πρόταση προβλέπει σταδιακή αλλά σημαντική αύξηση των κονδυλίων του προϋπολογισμού που διατίθενται για ενέργειες ενημέρωσης σχετικά με τα γεωργικά προϊόντα και προώθησής τους (από 61,5 εκατ. ευρώ στον προϋπολογισμό του 2013 σε 200 εκατ. ευρώ το 2020). Αναλυτικά στοιχεία σχετικά με τις δημοσιονομικές επιπτώσεις της πρότασης παρατίθενται στο δημοσιονομικό δελτίο. Η πρόταση για το πολυετές δημοσιονομικό πλαίσιο (ΠΔΠ) 2014-2020 περιλαμβάνει, όσον αφορά τον πρώτο πυλώνα της ΚΓΠ, τις άμεσες πληρωμές και τις δαπάνες για μέτρα σχετικά με την αγορά. Προληπτικά, η Επιτροπή έλαβε υπόψη τα σχετικά με το ΠΔΠ συμπεράσματα του Ευρωπαϊκού Συμβουλίου της 8ης Φεβρουαρίου 2013. Με την επιφύλαξη της έκδοσης του κανονισμού για το ΠΔΠ, οι ενέργειες ενημέρωσης και προώθησης θα χρηματοδοτηθούν από τα ποσά που συμφωνήθηκαν στο Ευρωπαϊκό Συμβούλιο. 2013/0398 (COD) Πρόταση ΚΑΝΟΝΙΣΜΟΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ για ενέργειες ενημέρωσης σχετικά με τα γεωργικά προϊόντα και προώθησής τους στην εσωτερική αγορά και σε τρίτες χώρες ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 42 και το άρθρο 43 παράγραφος 2, Έχοντας υπόψη την πρόταση της Ευρωπαϊκής Επιτροπής, Κατόπιν διαβίβασης του σχεδίου νομοθετικής πράξης στα εθνικά κοινοβούλια, Έχοντας υπόψη τη γνώμη της Ευρωπαϊκής Οικονομικής και Κοινωνικής Επιτροπής[13], Έχοντας υπόψη τη γνώμη της Επιτροπής των Περιφερειών[14], Αποφασίζοντας σύμφωνα με τη συνήθη νομοθετική διαδικασία, Εκτιμώντας τα ακόλουθα: (1) Δυνάμει του κανονισμού (ΕΚ) αριθ. 3/2008 του Συμβουλίου[15], η Ένωση μπορεί να υλοποιεί ενέργειες ενημέρωσης και προώθησης στην εσωτερική αγορά και σε τρίτες χώρες για τα γεωργικά προϊόντα και τον τρόπο παραγωγής τους, καθώς και για ορισμένα προϊόντα διατροφής που έχουν ως βάση γεωργικά προϊόντα. (2) Στόχος των εν λόγω ενεργειών είναι η ενίσχυση της ανταγωνιστικότητας της ευρωπαϊκής γεωργίας, τόσο στην εσωτερική αγορά όσο και σε τρίτες χώρες, με την ευαισθητοποίηση των καταναλωτών στα πλεονεκτήματα των ενωσιακών γεωργικών προϊόντων και προϊόντων διατροφής που έχουν ως βάση γεωργικά προϊόντα, καθώς και με την ανάπτυξη και το άνοιγμα νέων αγορών. Οι ενέργειες αυτές συμπληρώνουν και ενισχύουν επωφελώς τις ενέργειες των κρατών μελών. (3) Λαμβανομένων υπόψη, αφενός της πείρας που έχει αποκτηθεί και, αφετέρου, των προοπτικών εξέλιξης του γεωργικού τομέα και των αγορών, τόσο εντός όσο και εκτός της Ένωσης, το καθεστώς που θεσπίστηκε με τον κανονισμό (ΕΚ) αριθ. 3/2008 θα πρέπει να αναθεωρηθεί και να καταστεί αποτελεσματικότερο και συνεκτικότερο. Συνεπώς, είναι σκόπιμο να καταργηθεί ο κανονισμός (EΚ) αριθ. 3/2008 και να αντικατασταθεί με νέο κανονισμό. (4) Τηρουμένων των κανόνων ανταγωνισμού, οι ενέργειες που στοχεύουν την εσωτερική αγορά πρέπει να περιορίζονται σε ενέργειες ενημέρωσης σχετικά με τις ιδιαιτερότητες των μεθόδων γεωργικής παραγωγής στην Ένωση ή με θέματα που ενδιαφέρουν την Ένωση, όπως τα ευρωπαϊκά συστήματα ποιότητας που θεσπίστηκαν με τον κανονισμό (ΕΕ) αριθ. 1151/2012 του Ευρωπαϊκού Κοινοβουλίου και του Συμβουλίου[16]. (5) Θα πρέπει να προβλεφθούν επίσης ενέργειες για την εξύψωση της γνησιότητας των προϊόντων της Ένωσης, ώστε να ευαισθητοποιηθούν οι καταναλωτές στις ιδιότητες των γνήσιων προϊόντων σε σχέση με τις απομιμήσεις ή τα παραποιημένα προϊόντα. Αυτό θα συμβάλει ουσιαστικά στην εξοικείωση των καταναλωτών, τόσο στην Ένωση όσο και στις τρίτες χώρες, με τα σύμβολα, τις ενδείξεις και τα αρκτικόλεξα που καταδεικνύουν τη συμμετοχή στα ευρωπαϊκά συστήματα ποιότητας, τα οποία θεσπίστηκαν με τον κανονισμό (ΕΕ) αριθ. 1151/2012. (6) Η Ένωση εξάγει κυρίως τελικά γεωργικά προϊόντα, μεταξύ των οποίων γεωργικά προϊόντα που δεν περιλαμβάνονται στο παράρτημα Ι της Συνθήκης για τη λειτουργία της Ευρωπαϊκής Ένωσης (εφεξής «η Συνθήκη»). Είναι επομένως σκόπιμο να επεκταθεί το καθεστώς ενημέρωσης και προώθησης σε ορισμένα προϊόντα διατροφής που έχουν ως βάση γεωργικά προϊόντα, για λόγους συνέπειας με τα λοιπά καθεστώτα της κοινής γεωργικής πολιτικής (εφεξής «η ΚΓΠ»), όπως τα ευρωπαϊκά συστήματα ποιότητας, τα οποία προβλέπουν ήδη μηχανισμούς που καλύπτουν τα εν λόγω προϊόντα. (7) Η ενημέρωση σχετικά με τους οίνους της Ένωσης και η προώθησή τους συγκαταλέγονται μεταξύ των εμβληματικών μέτρων των προγραμμάτων στήριξης στον αμπελοοινικό τομέα που εντάσσονται στην ΚΓΠ. Κατά συνέπεια, είναι σκόπιμο να περιοριστεί η επιλεξιμότητα των οίνων που μπορούν να αποτελέσουν το αντικείμενο ενεργειών ενημέρωσης και προώθησης στο πλαίσιο του παρόντος καθεστώτος μόνο στην περίπτωση των οίνων που συνδέονται με άλλο γεωργικό προϊόν ή προϊόν διατροφής. (8) Την περίοδο 2001-2011, μόλις το 30% του προϋπολογισμού των ενεργειών ενημέρωσης και προώθησης βάσει του κανονισμού (EΚ) αριθ. 3/2008 διατέθηκε για ενέργειες με στόχο τις αγορές τρίτων χωρών, παρόλο που οι αγορές αυτές παρέχουν σημαντικές αναπτυξιακές δυνατότητες. Θα πρέπει να προβλεφθούν ειδικές διατάξεις για να ενθαρρυνθεί, με στόχο να φθάσει σε ποσοστό 75% των εκτιμώμενων δαπανών, η υλοποίηση περισσότερων ενεργειών ενημέρωσης σχετικά με τα γεωργικά προϊόντα της Ένωσης και προώθησής τους σε τρίτες χώρες, κυρίως με μεγαλύτερη χρηματοδοτική στήριξη. (9) Προκειμένου να διασφαλιστεί ο αντίκτυπος των υλοποιούμενων ενεργειών ενημέρωσης και προώθησης, θα πρέπει να ενταχθούν σε προγράμματα ενημέρωσης και προώθησης. Τα προγράμματα αυτά υποβάλλονται επί του παρόντος από επαγγελματικές ή διεπαγγελματικές οργανώσεις. Για να αυξηθεί ο αριθμός και να βελτιωθεί η ποιότητα των προτεινόμενων ενεργειών, είναι σκόπιμο να επεκταθεί το φάσμα των δικαιούχων στις οργανώσεις παραγωγών. Επιπλέον, θα πρέπει να μπορεί η Επιτροπή να συμπληρώνει τα εν λόγω προγράμματα αναλαμβάνοντας ενέργειες με δική της πρωτοβουλία, κυρίως για να συμβάλει στο άνοιγμα νέων αγορών. (10) Οι ενέργειες ενημέρωσης και προώθησης που συγχρηματοδοτούνται από την Ένωση θα πρέπει να προσδίδουν συγκεκριμένη ευρωπαϊκή διάσταση. Προς τούτο, καθώς και για να αποφευχθεί η διασπορά των πόρων και να προβληθεί καλύτερα η Ευρώπη μέσω των ενεργειών ενημέρωσης και προώθησης που αφορούν τα γεωργικά προϊόντα, είναι σκόπιμο να προβλεφθεί η κατάρτιση προγράμματος εργασιών, στο οποίο θα καθορίζονται, αφενός οι στρατηγικές προτεραιότητες των εν λόγω ενεργειών από πλευράς στοχευόμενων πληθυσμών, προϊόντων, θεμάτων ή αγορών και, αφετέρου, τα χαρακτηριστικά των μηνυμάτων της ενημέρωσης και προώθησης. Η Επιτροπή θα λάβει ιδίως υπόψη τη δεσπόζουσα θέση των μικρών και μεσαίων επιχειρήσεων στον κλάδο των γεωργικών προϊόντων και τροφίμων, τους τομείς που καλύπτονται από τα έκτακτα μέτρα των άρθρων 154, 155 και 156 του κανονισμού (ΕE) αριθ. XXX/20… [του Ευρωπαϊκού Κοινοβουλίου και του Συμβουλίου, της ..., για τη θέσπιση κοινής οργάνωσης των αγορών γεωργικών προϊόντων (Κανονισμός ενιαίας ΚΟΑ) (COM(2011)626)] και, στην περίπτωση των ενεργειών που στοχεύουν τρίτες χώρες, τις συμφωνίες ελευθέρων συναλλαγών στο πλαίσιο της εμπορικής πολιτικής της Ευρωπαϊκής Ένωσης. (11) Για να διασφαλιστεί η αποτελεσματική υλοποίηση των ενεργειών ενημέρωσης και προώθησης, η εκτέλεσή τους θα πρέπει να ανατεθεί σε δεόντως επιλεγμένους εκτελεστικούς οργανισμούς. (12) Πέραν των ενεργειών ενημέρωσης και προώθησης, είναι αναγκαίο να αναπτυχθούν και να συντονίζονται από την Επιτροπή υπηρεσίες τεχνικής υποστήριξης, με σκοπό την παροχή βοήθειας στους οικονομικούς παράγοντες για τη συμμετοχή τους στα συγχρηματοδοτούμενα προγράμματα, την οργάνωση αποτελεσματικών εκστρατειών ή την ανάπτυξη των εξαγωγικών τους δραστηριοτήτων. (13) Για τον προσανατολισμό των συγχρηματοδοτούμενων από την Ένωση ενεργειών ενημέρωσης και προώθησης που αφορούν τα γεωργικά προϊόντα δεν χρησιμοποιούνται ως οδηγός οι εμπορικές επωνυμίες ούτε η ιδιαίτερη καταγωγή των προϊόντων. Ωστόσο, η αναφορά σε εμπορικές επωνυμίες ή η ένδειξη της καταγωγής μπορεί να ασκήσει μόχλευση στο πλαίσιο των ενεργειών προώθησης, ιδίως στις τρίτες χώρες. Είναι επομένως σκόπιμο να καταστεί δυνατή, υπό ειδικούς όρους που θα πρέπει να καθοριστούν, κυρίως σε σχέση με την προστασία των δικαιωμάτων βιομηχανικής ιδιοκτησίας, η μεγαλύτερη προβολή των εμπορικών επωνυμιών και της καταγωγής, με ταυτόχρονη διατήρηση της κατάλληλης ισορροπίας με τη διάδοση μηνυμάτων γενικού χαρακτήρα, επικεντρωμένων στα εγγενή χαρακτηριστικά των ενωσιακών γεωργικών προϊόντων και προϊόντων διατροφής που έχουν ως βάση γεωργικά προϊόντα. (14) Η Ένωση είναι προσηλωμένη στον στόχο της να απλουστεύσει το ρυθμιστικό περιβάλλον της ΚΓΠ. Η προσέγγιση αυτή θα πρέπει να εφαρμοστεί και στον κανονισμό για τις ενέργειες ενημέρωσης σχετικά με τα γεωργικά προϊόντα και προώθησής τους. Ειδικότερα, θα πρέπει να αναθεωρηθούν οι αρχές της διοικητικής διαχείρισης των προγραμμάτων ενημέρωσης και προώθησης, με σκοπό την απλούστευσή τους και την παροχή στην Επιτροπή της δυνατότητας να θεσπίζει κανόνες και διαδικασίες για την υποβολή και την επιλογή των προτάσεων προγραμμάτων. (15) Η συνεργασία μεταξύ οικονομικών παραγόντων διαφορετικών κρατών μελών συμβάλλει ουσιαστικά στην αύξηση της ευρωπαϊκής προστιθέμενης αξίας και στη μεγαλύτερη προβολή της ποικιλίας των ευρωπαϊκών γεωργικών προϊόντων. Παρά την προτεραιότητα που είχαν τα προγράμματα τα οποία καταρτίζουν από κοινού προτείνουσες οργανώσεις από διαφορετικά κράτη μέλη, στα προγράμματα αυτά αναλογούσε την περίοδο 2001-2011 μόλις το 16% του προϋπολογισμού των ενεργειών ενημέρωσης και προώθησης δυνάμει του κανονισμού (EΚ) αριθ. 3/2008. Με βάση τη διαπίστωση αυτή, είναι σκόπιμο να προβλεφθούν νέες διατάξεις, κυρίως όσον αφορά τη δημοσιονομική διαχείριση, ώστε να αρθούν τα εμπόδια στα οποία προσκρούει σήμερα η εφαρμογή. (16) Είναι σκόπιμο να καθοριστούν τα κριτήρια χρηματοδότησης των ενεργειών. Κατά κανόνα, η Ένωση θα πρέπει να επιβαρύνεται μόνο με μέρος του κόστους των ενεργειών, ώστε αυτές να αντιμετωπίζονται υπεύθυνα από τις ενδιαφερόμενες προτείνουσες οντότητες. Ορισμένες διοικητικές δαπάνες και δαπάνες προσωπικού, που δεν συνδέονται με την εφαρμογή της ΚΓΠ, αποτελούν αναπόσπαστο μέρος των ενεργειών ενημέρωσης και προώθησης και θα μπορούν να είναι επιλέξιμες για ενωσιακή χρηματοδότηση. (17) Κάθε μέτρο θα πρέπει να παρακολουθείται και να αξιολογείται, με σκοπό τη βελτίωση της ποιότητας και την απόδειξη της αποτελεσματικότητάς του. Στο πλαίσιο αυτό, θα πρέπει να καταρτιστεί κατάλογος δεικτών και να αξιολογείται ο αντίκτυπος της πολιτικής της προώθησης ως προς τους στρατηγικούς στόχους της. Είναι σκόπιμο να καθορίσει η Επιτροπή ένα πλαίσιο παρακολούθησης και αξιολόγησης της εν λόγω πολιτικής, το οποίο να συνάδει με το κοινό πλαίσιο παρακολούθησης και αξιολόγησης της ΚΓΠ. (18) Προκειμένου να διασφαλιστούν η συνοχή και η αποτελεσματικότητα των ενεργειών που προβλέπονται στον παρόντα κανονισμό, καθώς και η χρηστή διαχείρισή τους και η αποτελεσματική χρησιμοποίηση της ενωσιακής χρηματοδότησης, είναι σκόπιμο να εξουσιοδοτηθεί η Επιτροπή να εκδίδει πράξεις σύμφωνα με το άρθρο 290 της Συνθήκης, όσον αφορά τους ειδικούς όρους προβολής των εμπορικών επωνυμιών και ένδειξης της καταγωγής των προϊόντων, τα κριτήρια επιλεξιμότητας των προτεινουσών οντοτήτων, τους όρους της διαδικασίας διαγωνισμού για τους εκτελεστικούς οργανισμούς, τις προϋποθέσεις υπό τις οποίες μπορεί να επιτραπεί στην προτείνουσα οντότητα να εκτελέσει η ίδια ορισμένα μέρη του προγράμματος και, τέλος, τους ειδικούς όρους επιλεξιμότητας των δαπανών των ενεργειών ενημέρωσης και προώθησης στην περίπτωση των απλών προγραμμάτων. Έχει ιδιαίτερη σημασία να διεξάγει η Επιτροπή τις κατάλληλες διαβουλεύσεις κατά τη διάρκεια των προπαρασκευαστικών εργασιών της, συμπεριλαμβανομένων διαβουλεύσεων με εξωτερικούς εμπειρογνώμονες. Κατά την προετοιμασία και την κατάρτιση κατ’ εξουσιοδότηση πράξεων, η Επιτροπή θα πρέπει να διασφαλίζει την έγκαιρη, κατάλληλη και ταυτόχρονη διαβίβαση όλων των σχετικών εγγράφων στο Ευρωπαϊκό Κοινοβούλιο και στο Συμβούλιο. (19) Προκειμένου να διευκολυνθεί η μετάβαση από το σύστημα που θεσπίστηκε με τον κανονισμό (ΕΚ) αριθ. 3/2008 στο σύστημα που θεσπίζεται με τον παρόντα κανονισμό, είναι σκόπιμο να εξουσιοδοτηθεί η Επιτροπή να εκδίδει πράξεις σύμφωνα με το άρθρο 290 της Συνθήκης για τη θέσπιση μεταβατικών διατάξεων μεταξύ του κανονισμού (ΕΚ) αριθ. 3/2008 και του παρόντος κανονισμού. (20) Προκειμένου να διασφαλιστούν ενιαίες συνθήκες εφαρμογής του παρόντος κανονισμού, θα πρέπει να ανατεθούν στην Επιτροπή εκτελεστικές αρμοδιότητες, για την έκδοση εκτελεστικών πράξεων σχετικά με το πρόγραμμα εργασιών, στο οποίο καθορίζονται οι στρατηγικές προτεραιότητες, την επιλογή των απλών προγραμμάτων, τις λεπτομερείς διατάξεις περί εκτέλεσης, παρακολούθησης και ελέγχου των απλών προγραμμάτων, τους κανόνες σύναψης συμβάσεων για την εφαρμογή των απλών προγραμμάτων που επιλέγονται βάσει του παρόντος κανονισμού, καθώς και σχετικά με το κοινό πλαίσιο αξιολόγησης του αντίκτυπου των προγραμμάτων. Οι αρμοδιότητες αυτές θα πρέπει να ασκούνται σύμφωνα με τον κανονισμό (ΕΕ) αριθ. 182/2011 του Ευρωπαϊκού Κοινοβουλίου και του Συμβουλίου[17]. (21) Για να εξασφαλιστεί μεγαλύτερη συνέπεια μεταξύ των διαφόρων μέτρων προώθησης που υπάγονται στον πρώτο πυλώνα της ΚΓΠ, είναι σκόπιμο να συμβιβάζονται οι υφιστάμενες ενέργειες ενημέρωσης και προώθησης στο πλαίσιο του κανονισμού (ΕΕ) αριθ. …/20… [COM(2011)626] του Ευρωπαϊκού Κοινοβουλίου και του Συμβουλίου [18] με τις στρατηγικές προτεραιότητες που θα καθοριστούν σε οριζόντιο επίπεδο βάσει του παρόντος κανονισμού. (22) Λαμβανομένων υπόψη των δεσμών της πολιτικής της προώθησης με τα λοιπά μέσα της ΚΓΠ, οι στόχοι του παρόντος κανονισμού είναι δυνατόν να επιτευχθούν αποτελεσματικότερα σε ενωσιακό επίπεδο, χάρη στην πολυετή εγγύηση ενωσιακής χρηματοδότησης και στην επικέντρωση της εν λόγω χρηματοδότησης σε σαφώς καθορισμένες προτεραιότητες. Ως εκ τούτου, ο παρών κανονισμός είναι σύμφωνος με την αρχή της επικουρικότητας, που κατοχυρώνεται στο άρθρο 5 παράγραφος 3 της Συνθήκης για την Ευρωπαϊκή Ένωση. Δεδομένου ότι το πεδίο εφαρμογής του παρόντος κανονισμού περιορίζεται στα απολύτως αναγκαία για την επίτευξη των στόχων του, τηρείται επίσης η αρχή της αναλογικότητας, που διατυπώνεται στο άρθρο 5 παράγραφος 4 της εν λόγω Συνθήκης, ΕΞΕΔΩΣΑΝ ΤΟΝ ΠΑΡΟΝΤΑ ΚΑΝΟΝΙΣΜΟ: Κεφάλαιο Ι ΓΕΝΙΚΕΣ ΔΙΑΤΑΞΕΙΣ Άρθρο 1 Αντικείμενο Οι ενέργειες ενημέρωσης και προώθησης, οι οποίες αφορούν τα γεωργικά προϊόντα και ορισμένα προϊόντα διατροφής που έχουν ως βάση γεωργικά προϊόντα (εφεξής «οι ενέργειες ενημέρωσης και προώθησης») και οι οποίες υλοποιούνται στην εσωτερική αγορά ή σε τρίτες χώρες, μπορούν να χρηματοδοτούνται, εξ ολοκλήρου ή εν μέρει, από τον προϋπολογισμό της Ένωσης, υπό τους όρους του παρόντος κανονισμού. Άρθρο 2 Ενέργειες στην εσωτερική αγορά Επιλέξιμες ενέργειες στην εσωτερική αγορά είναι οι ακόλουθες: α) οι ενέργειες ενημέρωσης με τις οποίες επιδιώκεται να επισημανθούν οι ιδιαιτερότητες των μεθόδων γεωργικής παραγωγής στην Ένωση, κυρίως όσον αφορά την ασφάλεια των τροφίμων, τη γνησιότητα, τις διατροφικές και υγειονομικές πτυχές, την καλή μεταχείριση των ζώων ή την προστασία του περιβάλλοντος· β) οι ενέργειες ενημέρωσης σχετικά με τα αναφερόμενα στο άρθρο 5 παράγραφος 4 θέματα. Άρθρο 3 Ενέργειες σε τρίτες χώρες Επιλέξιμες ενέργειες σε τρίτες χώρες είναι οι ακόλουθες: α) οι ενέργειες ενημέρωσης με τις οποίες επιδιώκεται να επισημανθούν τα χαρακτηριστικά των γεωργικών προϊόντων και προϊόντων διατροφής καθώς και σχετικά με τα αναφερόμενα στο άρθρο 5 παράγραφος 4 θέματα· β) οι ενέργειες προώθησης με τις οποίες επιδιώκεται να αυξηθούν οι πωλήσεις γεωργικών προϊόντων και προϊόντων διατροφής καταγωγής της ΕΕ. Άρθρο 4 Χαρακτηριστικά των ενεργειών 1. Για τον προσανατολισμό των ενεργειών ενημέρωσης και προώθησης δεν χρησιμοποιούνται ως οδηγός οι εμπορικές επωνυμίες. Ωστόσο, οι εμπορικές επωνυμίες (μάρκες) των προϊόντων μπορούν να εμφανίζονται κατά τη διάρκεια επιδείξεων ή δοκιμών γεύσης των προϊόντων, καθώς και στο ενημερωτικό και διαφημιστικό υλικό, υπό ειδικούς όρους που θα θεσπιστούν δυνάμει του άρθρου 6 στοιχείο α). 2. Οι ενέργειες ενημέρωσης δεν ενθαρρύνουν την κατανάλωση προϊόντων λόγω της καταγωγής τους. Ωστόσο, η καταγωγή των προϊόντων μπορεί να εμφανίζεται στο ενημερωτικό και διαφημιστικό υλικό, υπό ειδικούς όρους που θα θεσπιστούν δυνάμει του άρθρου 6 στοιχείο β). 3. Οι ενέργειες ενημέρωσης και προώθησης υλοποιούνται στο πλαίσιο: α) προγραμμάτων ενημέρωσης και προώθησης (εφεξής «τα προγράμματα»), τα οποία αποσκοπούν στην καλύτερη ενημέρωση σχετικά με τα θέματα ή τα προϊόντα που καλύπτουν, καθώς και στην αύξηση των πωλήσεων των τελευταίων, μέσω ενός συνόλου συνεκτικών μέτρων· β) πρωτοβουλιών της Επιτροπής. Άρθρο 5 Επιλέξιμα προϊόντα και θέματα 1. Τα ακόλουθα προϊόντα μπορούν να αποτελούν το αντικείμενο των ενεργειών ενημέρωσης και προώθησης που αναφέρονται στο άρθρο 3 και παραδείγματα για την επεξήγηση των μεθόδων παραγωγής και των θεμάτων που αναφέρονται στο άρθρο 2 και στο άρθρο 3 στοιχείο α): α) τα γεωργικά προϊόντα που περιλαμβάνονται στον κατάλογο του παραρτήματος Ι της Συνθήκης για τη λειτουργία της Ευρωπαϊκής Ένωσης (εφεξής «η Συνθήκη»), εξαιρουμένων των προϊόντων αλιείας και υδατοκαλλιέργειας που απαριθμούνται στο παράρτημα Ι του κανονισμού (ΕΕ) αριθ. [COM(2011)416] του Ευρωπαϊκού Κοινοβουλίου και του Συμβουλίου[19], καθώς και του καπνού· β) τα προϊόντα διατροφής που έχουν ως βάση γεωργικά προϊόντα και αναφέρονται στο παράρτημα Ι σημείο Ι του κανονισμού (EE) αριθ. 1151/2012 του Ευρωπαϊκού Κοινοβουλίου και του Συμβουλίου· γ) τα αλκοολούχα ποτά με γεωγραφική ένδειξη προστατευόμενη βάσει του κανονισμού (ΕΚ) αριθ. 110/2008 του Ευρωπαϊκού Κοινοβουλίου και του Συμβουλίου[20]. 2. Ο οίνος μπορεί να αποτελεί το αντικείμενο ενεργειών ενημέρωσης και προώθησης, υπό τον όρο ότι το σχετικό πρόγραμμα καλύπτει και άλλα προϊόντα που αναφέρονται στην παράγραφο 1 στοιχείο α) ή β). 3. Στην περίπτωση των αλκοολούχων ποτών που αναφέρονται στην παράγραφο 1 στοιχείο γ) και του οίνου που αναφέρεται στην παράγραφο 2, οι ενέργειες που στοχεύουν την εσωτερική αγορά περιορίζονται στην ενημέρωση των καταναλωτών σχετικά με τα ευρωπαϊκά συστήματα ποιότητας για τις γεωγραφικές ενδείξεις. 4. Τα θέματα που αναφέρονται στο άρθρο 2 στοιχείο β) και στο άρθρο 3 στοιχείο α) είναι τα ακόλουθα: α) τα συστήματα ποιότητας που προβλέπονται στον κανονισμό (EE) αριθ. 1151/2012, στον κανονισμό (ΕΚ) αριθ. 110/2008 και στο άρθρο 70 του κανονισμού (ΕE) αριθ. XXX/20… του Ευρωπαϊκού Κοινοβουλίου και του Συμβουλίου [της ..., για τη θέσπιση κοινής οργάνωσης των αγορών γεωργικών προϊόντων (Κανονισμός ενιαίας ΚΟΑ) (COM(2011)626)]· β) η βιολογική παραγωγή, όπως ορίζεται στον κανονισμό (ΕΚ) αριθ. 834/2007 του Συμβουλίου[21]· γ) το γραφικό σύμβολο για τα γεωργικά προϊόντα ποιότητας που χαρακτηρίζουν τις εξόχως απόκεντρες περιοχές, όπως ορίζεται στο άρθρο 21 του κανονισμού (ΕΕ) αριθ. 228/2013 του Ευρωπαϊκού Κοινοβουλίου και του Συμβουλίου[22]. Άρθρο 6 Ανάθεση αρμοδιοτήτων Ανατίθεται στην Επιτροπή η αρμοδιότητα έκδοσης κατ’ εξουσιοδότηση πράξεων σύμφωνα με το άρθρο 23, όσον αφορά: α) τους αναφερόμενους στο άρθρο 4 παράγραφος 1 ειδικούς όρους υπό τους οποίους μπορούν να εμφανίζονται οι εμπορικές επωνυμίες προϊόντων κατά τη διάρκεια επιδείξεων ή δοκιμών γεύσης των προϊόντων, καθώς και στο ενημερωτικό και διαφημιστικό υλικό· β) τους αναφερόμενους στο άρθρο 4 παράγραφος 2 όρους για την ένδειξη της καταγωγής των προϊόντων. Κεφάλαιο II Υλοποίηση των ΕΝΕΡΓΕΙΩΝ ΕΝΗΜΕΡΩΣΗΣ ΚΑΙ ΠΡΟΩΘΗΣΗΣ Τμήμα 1 Κοινές διατάξεις Άρθρο 7 Προτείνουσες οντότητες Προγράμματα μπορούν να προτείνουν: α) οι εθνικές επαγγελματικές ή διεπαγγελματικές οργανώσεις· β) οι επαγγελματικές ή διεπαγγελματικές οργανώσεις της Ένωσης· γ) οι οργανώσεις παραγωγών ή ενώσεις οργανώσεων παραγωγών, όπως ορίζονται στα άρθρα 106 και 107 του κανονισμού (ΕE) αριθ. XXX/20… του Ευρωπαϊκού Κοινοβουλίου και του Συμβουλίου [της ..., για τη θέσπιση κοινής οργάνωσης των αγορών γεωργικών προϊόντων (Κανονισμός ενιαίας ΚΟΑ) (COM(2011)626)]. Άρθρο 8 Πρόγραμμα εργασιών 1. Οι ενέργειες ενημέρωσης και προώθησης συμβάλλουν στην ενίσχυση της ανταγωνιστικότητας της ευρωπαϊκής γεωργίας, τόσο στην εσωτερική αγορά όσο και σε τρίτες χώρες. Οι προς επίτευξη στόχοι θα καθορίζονται στο πρόγραμμα εργασιών που αναφέρεται στην παράγραφο 2. 2. Η Επιτροπή θεσπίζει, μέσω εκτελεστικής πράξης, πρόγραμμα εργασιών το οποίο αναφέρει τους επιδιωκόμενους στόχους, τις προτεραιότητες, τα προσδοκώμενα αποτελέσματα, τις λεπτομέρειες της εφαρμογής και το συνολικό ποσό του σχεδίου χρηματοδότησης. Το εν λόγω πρόγραμμα περιλαμβάνει επίσης τα βασικά κριτήρια αξιολόγησης, περιγραφή των ενεργειών που πρόκειται να χρηματοδοτηθούν, ένδειξη του ποσού που διατίθεται για κάθε είδος ενέργειας, ενδεικτικό χρονοδιάγραμμα εφαρμογής και, όσον αφορά τις επιδοτήσεις, το μέγιστο ποσοστό συγχρηματοδότησης. Η εκτελεστική πράξη που αναφέρεται στο πρώτο εδάφιο εκδίδεται σύμφωνα με τη συμβουλευτική διαδικασία του άρθρου 24 παράγραφος 3. 3. Το αναφερόμενο στην παράγραφο 1 πρόγραμμα εργασιών εφαρμόζεται με τη δημοσίευση από την Επιτροπή: α) για τα απλά προγράμματα, πρόσκλησης υποβολής προτάσεων που περιλαμβάνει, μεταξύ άλλων, τους όρους συμμετοχής και τα βασικά κριτήρια επιλογής· β) για τα πολυπρογράμματα, πρόσκλησης υποβολής προτάσεων σύμφωνα με το μέρος Ι τίτλος VI του κανονισμού (ΕΕ, Ευρατόμ) αριθ. 966/2012[23]. Άρθρο 9 Τα προγράμματα Για τους σκοπούς του παρόντος κανονισμού νοούνται ως: α) «απλό πρόγραμμα»: πρόγραμμα που μπορεί να υποβληθεί από μία ή περισσότερες προτείνουσες οντότητες, αναφερόμενες στο άρθρο 7 στοιχείο α) ή γ), οι οποίες προέρχονται από το ίδιο κράτος μέλος· β) «πολυπρóγραμμα»: πρόγραμμα που μπορεί να υποβληθεί είτε από πολλές προτείνουσες οντότητες, αναφερόμενες στο άρθρο 7 στοιχείο α) ή γ), οι οποίες προέρχονται από πολλά κράτη μέλη, είτε από μία ή περισσότερες ευρωπαϊκές οργανώσεις, αναφερόμενες στο άρθρο 7 στοιχείο β). Άρθρο 10 Ενέργειες με πρωτοβουλία της Επιτροπής 1. Η Επιτροπή μπορεί να υλοποιεί ενέργειες ενημέρωσης και προώθησης όπως αυτές που περιγράφονται στα άρθρα 2 και 3. Οι ενέργειες αυτές μπορούν, μεταξύ άλλων, να έχουν τη μορφή συμμετοχής σε εμπορικές και άλλες εκθέσεις διεθνούς σημασίας, με εκθεσιακά περίπτερα ή δραστηριότητες που προορίζονται να αναδείξουν την εικόνα των προϊόντων της Ένωσης. 2. Η Επιτροπή αναπτύσσει υπηρεσίες τεχνικής υποστήριξης, με κύριο σκοπό την προαγωγή της γνώσης των διαφόρων αγορών, τη σταθερή πλαισίωση της πολιτικής της ενημέρωσης και προώθησης από ένα δυναμικό επαγγελματικό δίκτυο και τη βελτίωση των γνώσεων σχετικά με τις νομοθετικές διατάξεις που αφορούν την κατάρτιση και την εφαρμογή των προγραμμάτων. Άρθρο 11 Αποκλεισμός της διπλής χρηματοδότησης Οι ενέργειες ενημέρωσης και προώθησης για τις οποίες παρέχεται άλλη ευρωπαϊκή χρηματοδοτική στήριξη, κυρίως βάσει του κανονισμού (ΕE) αριθ. XΧXX/20… του Ευρωπαϊκού Κοινοβουλίου και του Συμβουλίου [της ..., για τη στήριξη της αγροτικής ανάπτυξης από το Ευρωπαϊκό Γεωργικό Ταμείο Αγροτικής Ανάπτυξης (ΕΓΤΑΑ) (COM(2011)627)[24]] ή του κανονισμού (ΕE) αριθ. XXX/20… [του Ευρωπαϊκού Κοινοβουλίου και του Συμβουλίου, της ..., για τη θέσπιση κοινής οργάνωσης των αγορών γεωργικών προϊόντων (Κανονισμός ενιαίας ΚΟΑ) (COM(2011)626)], δεν μπορούν να αποτελούν το αντικείμενο χρηματοδοτικής συνεισφοράς της Ένωσης βάσει του παρόντος κανονισμού. Τμήμα 2 Εφαρμογή και διαχείριση των απλών προγραμμάτων Άρθρο 12 Επιλογή των απλών προγραμμάτων 1. Η Επιτροπή διεξάγει αξιολόγηση και επιλογή των προτάσεων για απλά προγράμματα, κατόπιν της πρόσκλησης υποβολής προτάσεων που αναφέρεται στο άρθρο 8 παράγραφος 3 στοιχείο α). 2. Η Επιτροπή αποφασίζει, μέσω εκτελεστικών πράξεων, σχετικά με τα επιλεγόμενα απλά προγράμματα, τυχόν τροποποιήσεις τους και τους αντίστοιχους προϋπολογισμούς. Οι πράξεις αυτές εκδίδονται με τη διαδικασία εξέτασης που αναφέρεται στο άρθρο 24 παράγραφος 2. Άρθρο 13 Οργανισμοί επιφορτισμένοι με την εκτέλεση των απλών προγραμμάτων Η προτείνουσα οντότητα επιλέγει, μέσω διαδικασίας διαγωνισμού με τα ενδεδειγμένα μέσα, τους οργανισμούς που εκτελούν τα επιλεγόμενα απλά προγράμματα, κυρίως για να διασφαλίζεται η αποτελεσματική εκτέλεση των ενεργειών. Άρθρο 14 Εκτέλεση, παρακολούθηση και έλεγχος των απλών προγραμμάτων 1. Τα ενδιαφερόμενα κράτη μέλη είναι υπεύθυνα για την ορθή εκτέλεση των απλών προγραμμάτων που επιλέγονται βάσει του άρθρου 12, καθώς και των σχετικών πληρωμών. Τα κράτη μέλη μεριμνούν ώστε το ενημερωτικό και διαφημιστικό υλικό που παράγεται στο πλαίσιο των εν λόγω προγραμμάτων να είναι σύμφωνο με τις ενωσιακές ρυθμίσεις. 2. Η εκτέλεση, η παρακολούθηση και ο έλεγχος των απλών προγραμμάτων διενεργούνται από τα κράτη μέλη σύμφωνα με τον κανονισμό (ΕE) αριθ. XXXX/20.. του Ευρωπαϊκού Κοινοβουλίου και του Συμβουλίου [της ..., για τη χρηματοδότηση, τη διαχείριση και την παρακολούθηση της κοινής γεωργικής πολιτικής (COM(2011) 628] και με τις ειδικές διατάξεις που θα θεσπιστούν δυνάμει του άρθρου 22 πρώτο εδάφιο στοιχείο α). Άρθρο 15 Δημοσιονομικές διατάξεις σχετικά με τα απλά προγράμματα 1. Η χρηματοδοτική συνεισφορά της Ένωσης στα απλά προγράμματα δεν υπερβαίνει το 50% των επιλέξιμων για στήριξη δαπανών. Το υπόλοιπο ποσοστό των δαπανών βαρύνει αποκλειστικά τις προτείνουσες οντότητες. 2. Το αναφερόμενο στην παράγραφο 1 ποσοστό αυξάνεται σε 60%, προκειμένου για: α) απλά προγράμματα που στοχεύουν μία ή περισσότερες τρίτες χώρες· β) ενέργειες ενημέρωσης και προώθησης που αφορούν τα οπωροκηπευτικά και απευθύνονται ειδικά στα παιδιά στα εκπαιδευτικά ιδρύματα της Ένωσης. 3. Οι μελέτες που έχουν ως αντικείμενο την αξιολόγηση των αποτελεσμάτων των ενεργειών ενημέρωσης και προώθησης και εκπονούνται σύμφωνα με το άρθρο 26 είναι επιλέξιμες για ενωσιακή χρηματοδότηση υπό όρους ανάλογους με εκείνους που ισχύουν για τα απλά προγράμματα. 4. Η Ένωση καλύπτει εξ ολοκλήρου τα έξοδα πραγματογνωμοσύνης που σχετίζονται με την επιλογή των προγραμμάτων, σύμφωνα με το άρθρο 4 παράγραφος 2 στοιχείο α) του κανονισμού (ΕE) αριθ. XXXX/20.. του Ευρωπαϊκού Κοινοβουλίου και του Συμβουλίου [της ..., για τη χρηματοδότηση, τη διαχείριση και την παρακολούθηση της κοινής γεωργικής πολιτικής [COM(2011) 628]. 5. Για να διασφαλιστεί η ορθή εφαρμογή των απλών προγραμμάτων, οι προτείνουσες οντότητες καταθέτουν εγγυήσεις. 6. Οι ενέργειες ενημέρωσης και προώθησης που υλοποιούνται μέσω απλών προγραμμάτων χρηματοδοτούνται από την Ένωση σύμφωνα με το άρθρο 4 παράγραφος 1 στοιχείο γ) του κανονισμού (ΕE) αριθ. XXXX/20.. του Ευρωπαϊκού Κοινοβουλίου και του Συμβουλίου [της ..., για τη χρηματοδότηση, τη διαχείριση και την παρακολούθηση της κοινής γεωργικής πολιτικής (COM(2011) 628]. Τμήμα 3 Εφαρμογή και διαχείριση των πολυπρογραμμάτων και των ενεργειών με πρωτοβουλία της Επιτροπής Άρθρο 16 Μορφές χρηματοδότησης 1. Η χρηματοδότηση μπορεί να έχει μία ή περισσότερες από τις μορφές που προβλέπονται στον κανονισμό (ΕΕ, Ευρατόμ) αριθ. 966/2012 και, μεταξύ άλλων, να συνίσταται σε: α) επιδοτήσεις, στην περίπτωση των πολυπρογραμμάτων· β) σύναψη συμβάσεων, στην περίπτωση των ενεργειών με πρωτοβουλία της Επιτροπής. 2. Οι ενέργειες ενημέρωσης και προώθησης που υλοποιούνται μέσω πολυπρογραμμάτων ή με πρωτοβουλία της Επιτροπής χρηματοδοτούνται από την Ένωση σύμφωνα με το άρθρο 4 παράγραφος 2 στοιχείο α) του κανονισμού (ΕE) αριθ. XXXX/20.. του Ευρωπαϊκού Κοινοβουλίου και του Συμβουλίου [της ..., για τη χρηματοδότηση, τη διαχείριση και την παρακολούθηση της κοινής γεωργικής πολιτικής (COM(2011) 628]. Άρθρο 17 Αξιολόγηση των πολυπρογραμμάτων Οι προτάσεις για πολυπρογράμματα αξιολογούνται και επιλέγονται με βάση τα κριτήρια που καθορίζονται στην αναφερόμενη στο άρθρο 8 παράγραφος 3 στοιχείο β) πρόσκληση υποβολής προτάσεων. Άρθρο 18 Δημοσιονομικές διατάξεις σχετικά με τα πολυπρογράμματα Το μέγιστο ποσοστό συγχρηματοδότησης για τα πολυπρογράμματα καθορίζεται σε 60% του συνόλου των επιλέξιμων δαπανών. Το υπόλοιπο ποσοστό των δαπανών βαρύνει αποκλειστικά τις προτείνουσες οντότητες. Άρθρο 19 Σύναψη συμβάσεων για τις ενέργειες με πρωτοβουλία της Επιτροπής Κάθε σύναψη συμβάσεων από την Επιτροπή, εξ ιδίου ονόματος ή από κοινού με κράτη μέλη, υπόκειται στους κανόνες που διέπουν τη σύναψη συμβάσεων και καθορίζονται στον κανονισμό (ΕΕ, Ευρατόμ) αριθ. 966/2012 και στον κατ’ εξουσιοδότηση κανονισμό (ΕΕ) αριθ. 1268/2012. Άρθρο 20 Προστασία των οικονομικών συμφερόντων της Ένωσης 1. Η Επιτροπή λαμβάνει κατάλληλα μέτρα που διασφαλίζουν ότι, κατά την υλοποίηση ενεργειών που χρηματοδοτούνται βάσει του παρόντος τμήματος, προστατεύονται τα οικονομικά συμφέροντα της Ένωσης με την εφαρμογή προληπτικών μέτρων καταπολέμησης της απάτης, της διαφθοράς και κάθε άλλης παράνομης δραστηριότητας, τη διενέργεια αποτελεσματικών ελέγχων και, σε περίπτωση που διαπιστωθούν παρατυπίες, με την ανάκτηση των αχρεωστήτως καταβληθέντων ποσών και, εάν χρειαστεί, με την επιβολή αποτελεσματικών, ανάλογων με τον επιδιωκόμενο σκοπό και αποτρεπτικών διοικητικών και οικονομικών κυρώσεων. 2. Η Επιτροπή ή οι αντιπρόσωποί της και το Ελεγκτικό Συνέδριο είναι εξουσιοδοτημένοι να υποβάλλουν σε ελέγχους βάσει εγγράφων και επιτόπιους ελέγχους όλους τους δικαιούχους επιδοτήσεων, αντισυμβαλλομένους και υπεργολάβους που έχουν εισπράξει ενωσιακά κονδύλια. 3. Η Ευρωπαϊκή Υπηρεσία Καταπολέμησης της Απάτης (OLAF) μπορεί να διεξάγει έρευνες, συμπεριλαμβανομένων επιτόπιων ελέγχων και εξακριβώσεων, σύμφωνα με τις διατάξεις και τις διαδικασίες του κανονισμού (ΕΕ, Ευρατόμ) αριθ. 883/2013 του Ευρωπαϊκού Κοινοβουλίου και του Συμβουλίου[25] και του κανονισμού (Ευρατόμ, ΕΚ) αριθ. 2185/96 του Συμβουλίου[26], με σκοπό τη διαπίστωση τυχόν απάτης, διαφθοράς ή άλλης παράνομης δραστηριότητας, η οποία θίγει τα οικονομικά συμφέροντα της Ένωσης και σχετίζεται με συμφωνία επιδότησης, απόφαση επιδότησης ή σύμβαση που αφορά κονδύλια της Ένωσης. 4. Με την επιφύλαξη των παραγράφων 1, 2 και 3, οι συμφωνίες συνεργασίας με τρίτες χώρες και διεθνείς οργανισμούς, οι συμβάσεις, οι συμφωνίες επιδότησης και οι αποφάσεις επιδότησης που απορρέουν από την εφαρμογή του παρόντος προγράμματος περιέχουν διατάξεις που εξουσιοδοτούν ρητά το Ευρωπαϊκό Ελεγκτικό Συνέδριο και την OLAF να διενεργούν ελέγχους και έρευνες στο πλαίσιο των αρμοδιοτήτων τους. Τμήμα 4 Κατ’ εξουσιοδότηση και εκτελεστικές αρμοδιότητες Άρθρο 21 Κατ’ εξουσιοδότηση αρμοδιότητες Ανατίθεται στην Επιτροπή η αρμοδιότητα έκδοσης κατ’ εξουσιοδότηση πράξεων σύμφωνα με το άρθρο 23, όσον αφορά: α) τους ειδικούς όρους υπό τους οποίους καθεμία από τις προτείνουσες οντότητες που αναφέρονται στο άρθρο 7 μπορεί να υποβάλλει πρόγραμμα, κυρίως για να εξασφαλίζεται ότι αυτό θα είναι αντιπροσωπευτικό και θα έχει σημαντική εμβέλεια· β) τις προϋποθέσεις υπό τις οποίες μπορεί να επιτραπεί στην προτείνουσα οντότητα να εκτελέσει η ίδια ορισμένα μέρη του προγράμματος, κατά παρέκκλιση των διατάξεων του άρθρου 13· γ) τους όρους της διαδικασίας διαγωνισμού για τους εκτελεστικούς οργανισμούς που αναφέρονται στο άρθρο 13· δ) τους ειδικούς όρους επιλεξιμότητας των δαπανών των ενεργειών ενημέρωσης και προώθησης και, εφόσον είναι απαραίτητο, των διοικητικών δαπανών και των δαπανών προσωπικού, στην περίπτωση των απλών προγραμμάτων. Άρθρο 22 Εκτελεστικές αρμοδιότητες Η Επιτροπή θεσπίζει μέσω εκτελεστικών πράξεων: α) τις ειδικές διατάξεις για την εκτέλεση, την παρακολούθηση και τον έλεγχο που αναφέρονται στο άρθρο 14 παράγραφος 2· β) τους κανόνες για τη σύναψη συμβάσεων οι οποίες αφορούν την εφαρμογή των απλών προγραμμάτων που επιλέγονται βάσει του παρόντος κανονισμού. Οι εν λόγω εκτελεστικές πράξεις εκδίδονται με τη διαδικασία εξέτασης που αναφέρεται στο άρθρο 24 παράγραφος 2. Κεφάλαιο III ΑΝΑΘΕΣΗ ΑΡΜΟΔΙΟΤΗΤΩΝ, ΕΚΤΕΛΕΣΤΙΚΕΣ ΔΙΑΤΑΞΕΙΣ, ΜΕΤΑΒΑΤΙΚΕΣ ΚΑΙ ΤΕΛΙΚΕΣ ΔΙΑΤΑΞΕΙΣ Τμήμα 1 Ανάθεση αρμοδιοτήτων και εκτελεστικές διατάξεις Άρθρο 23 Άσκηση των ανατιθέμενων αρμοδιοτήτων 1. Η αρμοδιότητα έκδοσης κατ’ εξουσιοδότηση πράξεων ανατίθεται στην Επιτροπή υπό τους όρους του παρόντος άρθρου. 2. Η αρμοδιότητα έκδοσης κατ’ εξουσιοδότηση πράξεων που αναφέρεται στον παρόντα κανονισμό ανατίθεται στην Επιτροπή για αόριστο χρονικό διάστημα, αρχόμενο από την ημερομηνία έναρξης ισχύος του παρόντος κανονισμού. 3. Η εξουσιοδότηση που αναφέρεται στον παρόντα κανονισμό μπορεί να ανακληθεί ανά πάσα στιγμή από το Ευρωπαϊκό Κοινοβούλιο ή το Συμβούλιο. Η απόφαση ανάκλησης επιφέρει τη λήξη της εξουσιοδότησης που προσδιορίζεται σε αυτήν. Η ανάκληση αρχίζει να ισχύει την επομένη της δημοσίευσης της εν λόγω απόφασης στην Επίσημη Εφημερίδα της Ευρωπαϊκής Ένωσης ή σε μεταγενέστερη ημερομηνία που καθορίζεται στην απόφαση. Δεν θίγει το κύρος των κατ’ εξουσιοδότηση πράξεων που ήδη ισχύουν. 4. Μόλις η Επιτροπή εκδώσει κατ’ εξουσιοδότηση πράξη, την κοινοποιεί ταυτόχρονα στο Ευρωπαϊκό Κοινοβούλιο και στο Συμβούλιο. 5. Κάθε κατ’ εξουσιοδότηση πράξη που εκδίδεται δυνάμει του παρόντος κανονισμού τίθεται σε ισχύ μόνον εάν το Ευρωπαϊκό Κοινοβούλιο ή το Συμβούλιο δεν διατυπώσει αντιρρήσεις εντός προθεσμίας δύο μηνών από την κοινοποίηση της πράξης στο Ευρωπαϊκό Κοινοβούλιο και το Συμβούλιο ή εάν, πριν από τη λήξη της προθεσμίας αυτής, τόσο το Ευρωπαϊκό Κοινοβούλιο όσο και το Συμβούλιο έχουν πληροφορήσει την Επιτροπή ότι δεν προτίθενται να διατυπώσουν αντιρρήσεις. Η εν λόγω προθεσμία μπορεί να παραταθεί κατά δύο μήνες με πρωτοβουλία του Ευρωπαϊκού Κοινοβουλίου ή του Συμβουλίου. Άρθρο 24 Επιτροπή 1. Η Επιτροπή επικουρείται από την επιτροπή για την κοινή οργάνωση των γεωργικών αγορών, η οποία έχει συσταθεί βάσει του άρθρου 162 του κανονισμού (ΕE) αριθ. XXXΧ/20.. [του Ευρωπαϊκού Κοινοβουλίου και του Συμβουλίου, της ..., για τη θέσπιση κοινής οργάνωσης των αγορών γεωργικών προϊόντων (Κανονισμός ενιαίας ΚΟΑ)]. Η εν λόγω επιτροπή είναι επιτροπή κατά την έννοια του κανονισμού (ΕΕ) αριθ. 182/2011. 2. Στις περιπτώσεις που γίνεται παραπομπή στην παρούσα παράγραφο, εφαρμόζεται το άρθρο 5 του κανονισμού (ΕΕ) αριθ. 182/2011. 3. Στις περιπτώσεις που γίνεται παραπομπή στην παρούσα παράγραφο, εφαρμόζεται το άρθρο 4 του κανονισμού (ΕΕ) αριθ. 182/2011. Τμήμα 2 Διαβουλεύσεις, αξιολόγηση και έκθεση Άρθρο 25 Διαβουλεύσεις Στο πλαίσιο της εφαρμογής του παρόντος κανονισμού, η Επιτροπή μπορεί να ζητεί τη γνώμη της συμβουλευτικής ομάδας προώθησης των γεωργικών προϊόντων, η οποία έχει συσταθεί δυνάμει της απόφασης 2004/391/ΕΚ της Επιτροπής[27]. Άρθρο 26 Αξιολόγηση του αντίκτυπου των ενεργειών Η Επιτροπή καθορίζει, δυνάμει του άρθρου 24 παράγραφος 2 και με συνέπεια προς το κοινό πλαίσιο παρακολούθησης και αξιολόγησης της ΚΓΠ, το οποίο προβλέπεται στο άρθρο 110 του κανονισμού (ΕE) αριθ. …/20.. [COM(2011)628], το κοινό πλαίσιο για την αξιολόγηση του αντίκτυπου των προγραμμάτων ενημέρωσης και προώθησης που χρηματοδοτούνται βάσει του παρόντος κανονισμού, καθώς και ένα σύστημα δεικτών. Όλα τα ενδιαφερόμενα μέρη γνωστοποιούν στην Επιτροπή όλα τα αναγκαία στοιχεία και πληροφορίες ώστε να είναι δυνατή η αξιολόγηση του αντίκτυπου των ενεργειών. Άρθρο 27 Έκθεση Το αργότερο στις 31 Δεκεμβρίου [2020], η Επιτροπή υποβάλλει στο Ευρωπαϊκό Κοινοβούλιο και στο Συμβούλιο έκθεση σχετικά με την εφαρμογή του παρόντος κανονισμού, συνοδευόμενη, ενδεχομένως, από κατάλληλες προτάσεις. Τμήμα 3 Τροποποιητικές, μεταβατικές και τελικές διατάξεις Άρθρο 28 Τροποποίηση του κανονισμού (ΕΕ) αριθ. …/20… [COM(2011)626] Ο κανονισμός (ΕΕ) αριθ. …/20… [COM(2011)626] τροποποιείται ως εξής: α) στο άρθρο 34 παράγραφος 2, προστίθεται το ακόλουθο εδάφιο: «Η εθνική στρατηγική πρέπει να συμβιβάζεται με τις στρατηγικές προτεραιότητες του προγράμματος εργασιών που αναφέρεται στο άρθρο 6 του κανονισμού (ΕE) αριθ. XXX του Ευρωπαϊκού Κοινοβουλίου και του Συμβουλίου*. * Κανονισμός (ΕΕ) αριθ. XXX του Ευρωπαϊκού Κοινοβουλίου και του Συμβουλίου, της …., για ενέργειες ενημέρωσης σχετικά με τα γεωργικά προϊόντα και προώθησής τους στην εσωτερική αγορά και σε τρίτες χώρες (ΕΕ L……..)» β) στο άρθρο 43, προστίθεται η ακόλουθη παράγραφος: «5. Τα μέτρα που αναφέρονται στην παράγραφο 1 συμβιβάζονται με τις στρατηγικές προτεραιότητες του προγράμματος εργασιών που αναφέρεται στο άρθρο 6 του κανονισμού (ΕE) αριθ. XXX.» Άρθρο 29 Κρατικές ενισχύσεις Κατά παρέκκλιση των διατάξεων του άρθρου 146 του κανονισμού (ΕE) αριθ. XXXX/20.. [του Ευρωπαϊκού Κοινοβουλίου και του Συμβουλίου*, της ..., για τη θέσπιση κοινής οργάνωσης των αγορών γεωργικών προϊόντων (Κανονισμός ενιαίας ΚΟΑ) (COM(2011) 626)] και του άρθρου 3 του κανονισμού (ΕΚ) αριθ. 1184/2006 του Συμβουλίου[28] και δυνάμει του άρθρου 42 πρώτο εδάφιο της Συνθήκης, τα άρθρα 107, 108 και 109 της Συνθήκης δεν εφαρμόζονται στις πληρωμές που πραγματοποιούν τα κράτη μέλη κατ’ εφαρμογή του παρόντος κανονισμού και σύμφωνα με τις διατάξεις του ούτε στις χρηματοδοτικές συνεισφορές που προέρχονται από έσοδα φόρων υπέρ τρίτων ή από υποχρεωτικές εισφορές των κρατών μελών, στην περίπτωση των προγραμμάτων για τα οποία μπορούν να χορηγηθούν ενωσιακές ενισχύσεις βάσει του άρθρου 42 δεύτερο εδάφιο της Συνθήκης και τα οποία επιλέγει η Επιτροπή σύμφωνα με τον παρόντα κανονισμό. Άρθρο 30 Κατάργηση Ο κανονισμός (ΕΚ) αριθ. 3/2008 καταργείται. Οι παραπομπές στον καταργούμενο κανονισμό νοούνται ως παραπομπές στον παρόντα κανονισμό και ερμηνεύονται σύμφωνα με τους πίνακες αντιστοιχίας που παρατίθενται στο παράρτημα του παρόντος κανονισμού. Άρθρο 31 Μεταβατικές διατάξεις Εξουσιοδοτείται η Επιτροπή να εκδίδει κατ’ εξουσιοδότηση πράξεις σύμφωνα με το άρθρο 23 για να διασφαλιστεί η μετάβαση από τις διατάξεις του κανονισμού (ΕΚ) αριθ. 3/2008 στις διατάξεις του παρόντος κανονισμού. Άρθρο 32 Έναρξη ισχύος και εφαρμογής Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης. [Εφαρμόζεται από ….] Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, Για το Ευρωπαϊκό Κοινοβούλιο Για το Συμβούλιο Ο Πρόεδρος Ο Πρόεδρος ΠΑΡΑΡΤΗΜΑ ΠΙΝΑΚΑΣ ΑΝΤΙΣΤΟΙΧΙΑΣ, αναφερόμενος στο άρθρο 30 Κανονισμός (ΕΚ) αριθ. 3/2008 || Παρών κανονισμός Άρθρο 1 παράγραφος 1 πρώτο εδάφιο Άρθρο 1 παράγραφος 1 δεύτερο εδάφιο Άρθρο 1 παράγραφος 2 Άρθρο 2 Άρθρα 3 και 4 Άρθρο 5 Άρθρο 6 παράγραφος 1 Άρθρο 6 παράγραφος 2 Άρθρο 7 Άρθρο 8 Άρθρο 9 Άρθρο 10 Άρθρο 11 Άρθρο 12 παράγραφος 1 Άρθρο 12 παράγραφος 2 Άρθρο 13 παράγραφος 1 Άρθρο 13 παράγραφος 2 πρώτο εδάφιο Άρθρο 13 παράγραφος 2 δεύτερο εδάφιο Άρθρο 13 παράγραφος 2 τρίτο εδάφιο Άρθρο 13 παράγραφοι 3, 4 και 5 Άρθρο 13 παράγραφος 6 Άρθρο 14 Άρθρα 15 και 16 Άρθρο 17 Άρθρο 18 Άρθρο 19 Άρθρο 20 || Άρθρο 1 Άρθρο 4 παράγραφος 3 στοιχείο α) Άρθρο 4 παράγραφοι 1 και 2 Άρθρα 2 και 3 Άρθρο 5 Άρθρο 8 παράγραφος 2 Άρθρο 7 --- --- Άρθρα 12 και 17 --- Άρθρο 10 Άρθρο 13 --- Άρθρο 14 Άρθρο 16 παράγραφος 1 στοιχείο β) Άρθρο 15 παράγραφος 1 Άρθρο 15 παράγραφος 2 --- --- Άρθρο 29 Άρθρο 15 παράγραφος 6 και άρθρο 16 παράγραφος 2 Άρθρα 23 και 24 Άρθρο 25 Άρθρο 27 Άρθρο 30 Άρθρο 32 Κανονισμός (EΚ) αριθ. 3/2008, όπως εναρμονίζεται με τις διατάξεις της Συνθήκης της Λισαβόνας σύμφωνα με την πρόταση κανονισμού (ΕΕ) αριθ. XXX/20.. [COM(2011)663] || Παρών κανονισμός Άρθρο 1 παράγραφος 1 πρώτο εδάφιο Άρθρο 1 παράγραφος 1 δεύτερο και τρίτο εδάφιο Άρθρο 1 παράγραφος 2 Άρθρο 1 παράγραφος 3 Άρθρο 1 παράγραφος 4 Άρθρο 2 Άρθρα 3 και 4 Άρθρο 5 Άρθρο 6 παράγραφος 1 Άρθρο 6 παράγραφος 2 Άρθρο 7 Άρθρο 8 Άρθρο 9 Άρθρο 10 Άρθρο 11 Άρθρο 12 παράγραφος 1 Άρθρο 12 παράγραφοι 2 και 3 Άρθρο 13 παράγραφος 1 Άρθρο 13 παράγραφος 2 πρώτο εδάφιο Άρθρο 13 παράγραφος 2 δεύτερο εδάφιο Άρθρο 13 παράγραφος 2 τρίτο εδάφιο Άρθρο 13 παράγραφοι 3, 4 και 5 Άρθρο 13 παράγραφος 6 Άρθρο 13 παράγραφος 7 Άρθρο 13 παράγραφος 8 Άρθρο 13 παράγραφος 9 Άρθρο 14 Άρθρο 15α Άρθρο 16α Άρθρο 16β Άρθρο 17 Άρθρο 18 Άρθρο 19 Άρθρο 20 || Άρθρο 1 Άρθρο 4 παράγραφος 3 και άρθρο 8 παράγραφος 2 Άρθρο 4 παράγραφοι 1 και 2 Άρθρο 8 παράγραφος 2 --- Άρθρα 2 και 3 Άρθρο 5 Άρθρο 8 παράγραφος 2 Άρθρο 7 --- --- Άρθρα 12, 17 και 18 --- Άρθρο 10 Άρθρα 13 και 19 και άρθρο 21 στοιχείο β) --- Άρθρο 14 Άρθρο 16 παράγραφος 1 στοιχείο β) Άρθρο 15 παράγραφος 1 Άρθρο 15 παράγραφος 2 --- --- Άρθρο 29 Άρθρο 11 Άρθρο 15 παράγραφος 5 Άρθρο 22 Άρθρο 15 παράγραφος 6 και άρθρο 16 παράγραφος 2 --- Άρθρο 23 Άρθρο 24 Άρθρο 25 Άρθρο 27 Άρθρο 30 Άρθρο 32 ΝΟΜΟΘΕΤΙΚΟ ΔΗΜΟΣΙΟΝΟΜΙΚΟ ΔΕΛΤΙΟ 1. ΠΛΑΙΣΙΟ ΤΗΣ ΠΡΟΤΑΣΗΣ/ΠΡΩΤΟΒΟΥΛΙΑΣ 1.1. Τίτλος της πρότασης Πρόταση κανονισμού του Ευρωπαϊκού Κοινοβουλίου και του Συμβουλίου για ενέργειες ενημέρωσης σχετικά με τα γεωργικά προϊόντα και προώθησής τους στην εσωτερική αγορά και σε τρίτες χώρες 1.2. Σχετικοί τομείς πολιτικής στη δομή ΔΒΔ/ΠΒΔ[29] Τομέας πολιτικής 05 που υπάγεται στον τομέα 2 1.3. Χαρακτήρας της πρότασης X Η πρόταση αφορά νέα δράση ¨ Η πρόταση αφορά νέα δράση μετά από πιλοτικό έργο/προπαρασκευαστική δράση[30] X Η πρόταση αφορά την παράταση υφιστάμενης δράσης ¨ Η πρόταση αφορά τη μετατροπή δράσης σε νέα δράση Η πρόταση αφορά την παράταση υφιστάμενης δράσης, στην οποία όμως εισάγονται νέες πτυχές. 1.4. Στόχος(οι) 1.4.1. Ο(Οι) πολυετής(είς) στρατηγικός(οί) στόχος(οι) της Επιτροπής τον(τους) οποίο(ους) αφορά η πρόταση Στόχος της πρότασης είναι η προώθηση της αποτελεσματικής χρήσης των πόρων, με απώτερο σκοπό την έξυπνη, διατηρήσιμη και χωρίς αποκλεισμούς ανάπτυξη της γεωργίας της ΕΕ, σύμφωνα με τη στρατηγική «Ευρώπη 2020». Η ευρωπαϊκή πολιτική προώθησης των γεωργικών προϊόντων, ως εργαλείο της κοινής γεωργικής πολιτικής (ΚΓΠ), επιδιώκει τους στόχους της μεταρρύθμισης της ΚΓΠ με ορίζοντα το 2020 και, ειδικότερα, τον στόχο ενίσχυσης της ανταγωνιστικότητας του γεωργικού τομέα, τόσο στην εσωτερική αγορά όσο και σε τρίτες χώρες. 1.4.2. Ειδικός(οί) στόχος(οι) και δραστηριότητα(ες) ΔΒΔ/ΠΒΔ Ειδικός στόχος: Βελτίωση της ανταγωνιστικότητας του γεωργικού τομέα και αύξηση της προστιθέμενης αξίας του στην τροφική αλυσίδα Σχετική(ές) δραστηριότητα(ες) ΔΒΔ/ΠΒΔ 05 02 «Παρεμβάσεις στις γεωργικές αγορές» 1.4.3. Αναμενόμενο(α) αποτέλεσμα(τα) και επιπτώσεις Σύμφωνα με την παρούσα πρόταση, η πολιτική προώθησης θα εφοδιαστεί με σφαιρική στρατηγική, χάρη στην οποία θα μπορεί να ανταποκρίνεται, στοχευμένα και αποτελεσματικά, στις οικονομικές ευκαιρίες σε τρίτες χώρες, π.χ. συνδεόμενη με τις συμφωνίες ελευθέρων συναλλαγών, καθώς και στην ανάγκη πληροφόρησης σχετικά με τα πλεονεκτήματα των ευρωπαϊκών γεωργικών προϊόντων. Η στρατηγική προώθησης θα ορίζει τα προς μετάδοση μηνύματα που θα αναδεικνύουν κυρίως τα ιδιαίτερα στοιχεία της ΚΓΠ, στα οποία συγκαταλέγονται οι μέθοδοι αειφόρου παραγωγής και τα συστήματα ποιότητας. Από πλευράς απασχόλησης, μολονότι ο αντίκτυπος θα έγκειται στις αναμενόμενες οικονομικές επιπτώσεις, η παρούσα πρόταση προβλέπεται να συμβάλει στη διατήρηση της απασχόλησης στον τομέα των γεωργικών προϊόντων και τροφίμων, ιδίως στις ΜΜΕ (λόγω της προτεραιότητας που έχουν οι ΜΜΕ στη στρατηγική), οι οποίες αντιπροσωπεύουν το 99% των επιχειρήσεων και το 63% των θέσεων εργασίας στον συγκεκριμένο τομέα. Αναμένεται να αυξηθεί ο αριθμός των προγραμμάτων υψηλής ευρωπαϊκής προστιθέμενης αξίας στα οποία συμμετέχουν οργανώσεις από διαφορετικές χώρες της ΕΕ (τα λεγόμενα πολυκρατικά προγράμματα), ως αποτέλεσμα της απλούστευσης της επιλογής και της διαχείρισης, που στο εξής θα εκτελούνται στο επίπεδο της Επιτροπής, χωρίς να μεσολαβούν τα κράτη μέλη. 1.4.4. Δείκτες αποτελεσμάτων και επιπτώσεων Καθορίστηκαν τρία επίπεδα δεικτών σε συνάρτηση με τους στόχους: Δείκτες επιπτώσεων: - Ευρωπαϊκό γεωργικό εμπορικό ισοζύγιο - Γεωργικό εισόδημα Δείκτες αποτελεσμάτων: - Ευρωπαϊκές γεωργικές εξαγωγές - Αξία της παραγωγής με ευρωπαϊκούς ποιοτικούς χαρακτηρισμούς και σημασία της βιολογικής γεωργίας (δείκτες για την έμμεση μέτρηση της επιτυχίας της στρατηγικής – θέματα προτεραιότητας ...) - Εικόνα των προϊόντων μεταξύ των καταναλωτών (έρευνες, εκθέσεις της σειράς Ευρωβαρόμετρο ...) Δείκτες απόδοσης: - Αριθμός προγραμμάτων (εσωτερική αγορά/τρίτες χώρες) - Νέοι δικαιούχοι (ποσοστό νέων προτεινουσών οργανώσεων επί του συνόλου των προτεινουσών οργανώσεων) - Αριθμός πολυκρατικών προγραμμάτων 1.5. Αιτιολόγηση της πρότασης 1.5.1. Βραχυπρόθεσμη ή μακροπρόθεσμη κάλυψη αναγκών Το κυριότερο πρόβλημα είναι η αυξημένη πίεση που δέχεται η ανταγωνιστικότητα του γεωργικού τομέα και η οποία οφείλεται σε τρία διαφορετικά αίτια: - Σκληρός ανταγωνισμός από τρίτες χώρες εις βάρος των ευρωπαϊκών γεωργικών προϊόντων. - Αύξηση των απαιτήσεων που οφείλουν να πληρούν οι γεωργοί, καθώς και του κόστους για τη γεωργική οικονομία της ΕΕ. Κατά την περίοδο 2000-2012, για παράδειγμα, οι διεθνείς τιμές των γεωργικών προϊόντων αυξήθηκαν κατά 82%, ενώ η αύξηση των τιμών της ενέργειας και των λιπασμάτων εκτινάχθηκε σε 261% και 286%, αντιστοίχως, με αποτέλεσμα να σημειωθεί στον τομέα ο υψηλότερος βαθμός αστάθειας της τελευταίας 30ετίας. - Χαμηλό επίπεδο γνώσεων σχετικά με τα πλεονεκτήματα των γεωργικών προϊόντων της ΕΕ, ιδίως στην εσωτερική αγορά. Η πλειονότητα των Ευρωπαίων, για παράδειγμα, θεωρούν ότι η πρώτη προτεραιότητα της Ευρωπαϊκής Ένωσης, όσον αφορά την πολιτική στον τομέα της γεωργίας και της αγροτικής ανάπτυξης, είναι να εξασφαλίζει καλής ποιότητας, υγιεινά και ασφαλή γεωργικά προϊόντα. Ταυτόχρονα, μόλις το 14% των Ευρωπαίων αναγνωρίζουν τους λογότυπους ΠΟΠ[31]/ΠΓΕ[32], ένα από τα βασικά ευρωπαϊκά συστήματα ποιότητας που έχει καθιερώσει η Ένωση. 1.5.2. Προστιθέμενη αξία της παρέμβασης της ΕΕ Η κοινή γεωργική πολιτική αποτελεί πραγματικά ευρωπαϊκή πολιτική. Αντί της εφαρμογής 28 γεωργικών πολιτικών, τα κράτη μέλη συνδυάζουν τους πόρους τους για την άσκηση ευρωπαϊκής πολιτικής με κοινό προϋπολογισμό και κοινούς κανόνες, συμπεριλαμβανομένων κανόνων για την προώθηση. Ειδικότερα, σε μια ενιαία αγορά, η δράση σε επίπεδο ΕΕ θα ασκήσει σημαντική μόχλευση για α) τη διευκόλυνση της εφαρμογής προγραμμάτων ενημέρωσης γενικού χαρακτήρα, που εκ φύσεως υλοποιούνται σε μικρό βαθμό από τα κράτη μέλη και τις επιχειρήσεις, πολλώ δε μάλλον σήμερα, σε συνθήκες οικονομικής κρίσης, και β) την εφαρμογή πολυκρατικών προγραμμάτων, που οδηγούν στην ανταλλαγή εμπειριών μεταξύ των κρατών μελών και στην επίτευξη οικονομιών κλίμακας. 1.5.3. Διδάγματα που αποκομίστηκαν από ανάλογες εμπειρίες του παρελθόντος Η ΚΓΠ ανέκαθεν περιλάμβανε ενέργειες ενημέρωσης και προώθησης. Από το 1999 στηρίζει ειδικά τις ενέργειες ενημέρωσης και προώθησης που υλοποιεί ο ευρωπαϊκός τομέας των γεωργικών προϊόντων και τροφίμων στην εσωτερική αγορά και σε τρίτες χώρες, μέσω οριζόντιου καθεστώτος ενημέρωσης και προώθησης για τα γεωργικά προϊόντα. Από πολλά στοιχεία προκύπτει ότι η ευρωπαϊκή πολιτική προώθησης διαδραματίζει θετικό ρόλο και, τελικά, παρέχει τη δυνατότητα να ανταμείβονται οι προσπάθειες που καταβάλλουν οι ευρωπαίοι παραγωγοί γεωργικών προϊόντων για να τηρούν τα αυστηρά πρότυπα της ΚΓΠ στην παραγωγή τους: - το 2009, το Ευρωπαϊκό Ελεγκτικό Συνέδριο διενήργησε έλεγχο του καθεστώτος, ο οποίος αφορούσε την αποτελεσματικότητα των ενεργειών ενημέρωσης και προώθησης, καθώς και την κανονικότητα των σχετικών δαπανών. Το Ελεγκτικό Συνέδριο αξιολόγησε θετικά το καθεστώς, μολονότι είναι δύσκολο να ποσοτικοποιηθεί ο αντίκτυπός του[33]· - τα συμπεράσματα της μελέτης αξιολόγησης του καθεστώτος επέτρεψαν επίσης τον απολογισμό του[34]· - αν και πρόκειται για προγράμματα που υπάγονται σε άλλη δημόσια πολιτική, σε μελέτη της σχέσης κόστους-αποτελεσματικότητας των προγραμμάτων ανάπτυξης αγορών τα οποία διαχειρίζεται το Υπουργείο Γεωργίας των ΗΠΑ (USDA), υπολογίστηκε ότι, για κάθε επιπλέον δολάριο ΗΠΑ που δαπανάται μέσω των εν λόγω προγραμμάτων προώθησης, οι αμερικανικές γεωργικές εξαγωγές αυξάνονται κατά 35 δολάρια και ότι η περικοπή του δημόσιου προϋπολογισμού της προώθησης κατά 50% θα συνεπαγόταν μείωση των γεωργικών εξαγωγών κατά 9 δισ. δολάρια. Ενώ η αριθμητική τιμή των αναλογιών αυτών δεν μπορεί να είναι εγγυημένη, είναι αξιοσημείωτο το σαφέστατα θετικό πρίσμα τους, που επιβεβαιώνει τη θετική αξία των δημόσιων πολιτικών ενημέρωσης σχετικά με τα γεωργικά προϊόντα και προώθησής τους[35]. 1.5.4. Συμβατότητα και ενδεχόμενη συνέργεια με άλλα κατάλληλα μέσα Λαμβάνοντας υπόψη τις ιδιαιτερότητες των διαφόρων κλάδων, η πρόταση προβλέπει ενίσχυση των συνεργιών ανάμεσα στο οριζόντιο αυτό καθεστώς προώθησης και στα υφιστάμενα στο πλαίσιο της ΚΓΠ κλαδικά καθεστώτα, μέσω της στρατηγικής της προώθησης και με τη διαμόρφωση κοινής ταυτότητας για το σύνολο των ενεργειών προώθησης, η οποία θα περιλαμβάνει οπτικά στοιχεία και στοιχεία περιεχομένου. 1.6. Διάρκεια και δημοσιονομικές επιπτώσεις ¨ Πρόταση περιορισμένης διάρκειας – ¨ Πρόταση με ισχύ από την … μέχρι την … – ¨ Δημοσιονομικές επιπτώσεις από το … μέχρι το … X Πρόταση απεριόριστης διάρκειας – Περίοδος σταδιακής εφαρμογής το: (Βλ. σημείο 3.2.1 κατωτέρω) – και στη συνέχεια πλήρης εφαρμογή. 1.7. Προβλεπόμενος(οι) τρόπος(οι) διαχείρισης[36] X Άμεση διαχείριση από την Επιτροπή – ¨ από τις υπηρεσίες της, συμπεριλαμβανομένου του προσωπικού της στις αντιπροσωπείες της Ένωσης· – X από τους εκτελεστικούς οργανισμούς· X Επιμερισμένη διαχείριση με τα κράτη μέλη ¨ Έμμεση διαχείριση με ανάθεση εκτελεστικών καθηκόντων σε: – ¨ τρίτες χώρες ή οργανισμούς που αυτές έχουν ορίσει – ¨ διεθνείς οργανισμούς και τις οργανώσεις τους (να προσδιοριστούν) – ¨ την ΕΤΕ και το Ευρωπαϊκό Ταμείο Επενδύσεων – ¨ οργανισμούς που αναφέρονται στα άρθρα 208 και 209 του δημοσιονομικού κανονισμού – ¨ οργανισμούς δημοσίου δικαίου – ¨ οργανισμούς που διέπονται από ιδιωτικό δίκαιο με αποστολή δημόσιας υπηρεσίας στον βαθμό που προσφέρουν επαρκείς οικονομικές εγγυήσεις – ¨ οργανισμούς που διέπονται από το ιδιωτικό δίκαιο κράτους μέλους, στους οποίους έχει ανατεθεί η εκτέλεση σύμπραξης δημόσιου και ιδιωτικού τομέα και που προσφέρουν επαρκείς οικονομικές εγγυήσεις – ¨ πρόσωπα επιφορτισμένα με την εκτέλεση συγκεκριμένων δράσεων της ΚΕΠΠΑ δυνάμει του τίτλου V της ΣΕΕ, που προσδιορίζονται στην αντίστοιχη βασική πράξη. – Αν αναφέρονται περισσότεροι του ενός τρόποι διαχείρισης, παρακαλείσθε να τους διευκρινίσετε στο τμήμα «Παρατηρήσεις». Παρατηρήσεις Το καθεστώς τελεί επί του παρόντος υπό επιμερισμένη διαχείριση (κύριες δαπάνες για την εφαρμογή των προγραμμάτων) και κεντρική άμεση διαχείριση (ενέργειες ενημέρωσης και προώθησης με πρωτοβουλία της Επιτροπής). Οι τρόποι διαχείρισης που αφορά η πρόταση είναι η επιμερισμένη και η άμεση διαχείριση. Σύμφωνα με τις διατάξεις του άρθρου 3 παράγραφος 4 του κανονισμού (ΕΚ) αριθ. 58/2003, η Επιτροπή προτίθεται να αναθέσει σε υφιστάμενο εκτελεστικό οργανισμό ορισμένα καθήκοντα σχετικά με την άμεση διαχείριση των προγραμμάτων ενημέρωσης και προώθησης, κυρίως των πολυκρατικών, με σκοπό την παροχή αποδοτικότερης υπηρεσίας και την ενίσχυση της προβολής της ΕΕ στις οικείες ενέργειες ενημέρωσης σχετικά με τα γεωργικά προϊόντα και προώθησής τους. 2. ΜΕΤΡΑ ΔΙΑΧΕΙΡΙΣΗΣ 2.1. Διατάξεις στον τομέα της παρακολούθησης και της υποβολής εκθέσεων Η ρύθμιση προβλέπει αξιολόγηση των προγραμμάτων. Επί του παρόντος, οι αξιολογήσεις αυτές διενεργούνται ετησίως και συμπληρώνονται από συνολική αξιολόγηση στο τέλος του προγράμματος. Για την αξιολόγηση του αντίκτυπου των ενεργειών θα καθοριστεί κοινό πλαίσιο που θα συνάδει με το κοινό πλαίσιο παρακολούθησης και αξιολόγησης της ΚΓΠ. Η αξιολόγηση των ενεργειών ενημέρωσης και προώθησης θα συμπληρώνεται με τακτική εξωτερική αξιολόγηση του καθεστώτος. Προβλέπεται η υποβολή έκθεσης από την Επιτροπή στο Κοινοβούλιο και στο Συμβούλιο σχετικά με την εφαρμογή του καθεστώτος, το αργότερο στις 31 Δεκεμβρίου [2020]. 2.2. Σύστημα διαχείρισης και ελέγχου 2.2.1. Κίνδυνος(οι) που έχει(ουν) εντοπιστεί Το οριζόντιο καθεστώς ενημέρωσης σχετικά με τα γεωργικά προϊόντα και προώθησής τους υπάρχει από το 2000. Έχει αποτελέσει το αντικείμενο τακτικών ελέγχων και συνακόλουθων προσαρμογών των διαδικασιών παρακολούθησης και ελέγχου, όποτε κρίθηκαν αναγκαίες. Με βάση τους ελέγχους συμμόρφωσης που διενήργησε η ΓΔ AGRI και τους ελέγχους του Ευρωπαϊκού Ελεγκτικού Συνεδρίου, οι κυριότεροι κίνδυνοι που εντοπίστηκαν στην περίπτωση των μέτρων ενημέρωσης και προώθησης συνδέονται με τον άυλο χαρακτήρα ορισμένων δαπανών και με την υλοποίηση ενεργειών εκτός των συνόρων της Ευρωπαϊκής Ένωσης. 2.2.2. Πληροφορίες σχετικά με το σύστημα εσωτερικού ελέγχου που έχει καθοριστεί Για τον περιορισμό των κινδύνων θα καθοριστούν λεπτομερείς κανόνες επιλογής, εφαρμογής, παρακολούθησης, ελέγχου και αξιολόγησης. Ειδικότερα, η Επιτροπή θα καθορίσει διαδικασίες για την επιλογή των καλύτερων προγραμμάτων, οι οποίες θα λάβουν τη μορφή νομικών πράξεων. Θα καθορίσει επίσης ειδικούς όρους επιλεξιμότητας του κόστους των ενεργειών και, ανάλογα με το είδος των δαπανών, μπορεί να χρησιμοποιήσει κατ’ αποκοπή ποσά, κλίμακες κόστους κ.λπ. Θα λάβει υπόψη την εφαρμογή των προγραμμάτων από ειδικευμένους εκτελεστικούς οργανισμούς, ορισμένες φορές εκτός Ευρωπαϊκής Ένωσης. Οι λεπτομερείς κανόνες ελέγχου θα καθοριστούν ανά τρόπο δημοσιονομικής διαχείρισης των δαπανών. Όσον αφορά την επιμερισμένη διαχείριση, το πλαίσιο του ελέγχου θα βασιστεί στους κοινούς κανόνες για τον έλεγχο της ΚΓΠ, όπως αναθεωρήθηκαν στο πλαίσιο της μεταρρύθμισης (COM(2011) 628), και κυρίως στη δήλωση αξιοπιστίας που οφείλει να υποβάλλει ετησίως ο αρμόδιος κάθε οργανισμού πληρωμών. Όσον αφορά την άμεση διαχείριση, το πλαίσιο του ελέγχου των επιδοτήσεων θα βασιστεί στους κανόνες του δημοσιονομικού κανονισμού (ΕΕ, Ευρατόμ) αριθ. 966/2012 και, κυρίως, στην εφαρμογή των προτύπων εσωτερικού ελέγχου της Επιτροπής, στους εκ των προτέρων ελέγχους στο σύνολο των δηλώσεων, στην πιστοποίηση των μεθοδολογιών κοστολόγησης και στους εκ των υστέρων ελέγχους σε δείγμα δηλώσεων. Στο πλαίσιο της εξωτερικής ανάθεσης καθηκόντων διαχείρισης του προγράμματος προώθησης, η Επιτροπή θα εφαρμόσει επίσης τα μέτρα ελέγχου που απαιτούνται για τους εκτελεστικούς οργανισμούς σύμφωνα με το άρθρο 65 του δημοσιονομικού κανονισμού. Θα επιτηρεί τον εκτελεστικό οργανισμό και θα μεριμνά ώστε αυτός να επιτυγχάνει τους ενδεδειγμένους ελεγκτικούς στόχους σε σχέση με τις ενέργειες των οποίων θα αναλάβει τη διαχείριση. Η επιτήρηση αυτή θα προβλέπεται στις ειδικές διατάξεις για τη συνεργασία μεταξύ της εποπτεύουσας Γενικής Διεύθυνσης και του οργανισμού. Για τους ελέγχους από την Επιτροπή θα υιοθετηθεί προσέγγιση βασιζόμενη στους κινδύνους, ώστε να εξασφαλιστεί η επικέντρωση των ελέγχων αυτών στους τομείς υψηλού κινδύνου. 2.2.3. Εκτιμώμενο κόστος και όφελος των ελέγχων και αξιολόγηση του εκτιμώμενου επιπέδου του κινδύνου σφάλματος Τα μέτρα ενημέρωσης και προώθησης θα εξακολουθήσουν να καλύπτονται από το υφιστάμενο σύστημα διαχείρισης και ελέγχου των δαπανών του ΕΓΤΕ. Όσον αφορά το κόστος των ελέγχων για τα κράτη μέλη, σχετική ανάλυση παρατίθεται στο παράρτημα 8 της εκτίμησης επιπτώσεων που συνοδεύει τις νομοθετικές προτάσεις μεταρρύθμισης της ΚΓΠ (COM(2011)626). Το κόστος για την Επιτροπή θα αυξηθεί σε σύγκριση με την παρούσα κατάσταση, ως γενική συνέπεια της αύξησης των δαπανών (μεταξύ άλλων, θα διπλασιαστούν οι τρέχουσες δαπάνες στο πλαίσιο της επιμερισμένης διαχείρισης), ιδίως εκείνων που συνδέονται με τα υπό άμεση διαχείριση προγράμματα. Η άμεση διαχείριση των πολυπρογραμμάτων θα αποτελέσει νέο στοιχείο του καθεστώτος. Είναι δυνατή μόνο μια εκτίμηση με βάση το κόστος του ελέγχου ομοειδών προγραμμάτων· αναφέρονται ενδεικτικά τα προγράμματα για την ανταγωνιστικότητα των επιχειρήσεων και των ΜΜΕ (COM(2011)834). Εκτιμάται ότι η πρόταση δεν θα επιφέρει αύξηση του ποσοστού σφάλματος ως προς το ΕΓΤΕ. 2.3. Μέτρα για την πρόληψη περιπτώσεων απάτης και παρατυπίας Η δέσμη νομοθετικών μέτρων για τη μεταρρύθμιση της ΚΓΠ, και ειδικότερα η πρόταση κανονισμού για τη χρηματοδότηση, τη διαχείριση και την παρακολούθηση της κοινής γεωργικής πολιτικής, προβλέπει τη διατήρηση και ενίσχυση των ισχυόντων λεπτομερών συστημάτων ελέγχου και επιβολής κυρώσεων που οφείλουν να εφαρμόζουν οι οργανισμοί πληρωμών, με κοινά βασικά στοιχεία και ειδικούς κανόνες προσαρμοσμένους στις ιδιαιτερότητες κάθε καθεστώτος ενισχύσεων. Ο κανονισμός για τη χρηματοδότηση, τη διαχείριση και την παρακολούθηση της ΚΓΠ θα έχει εφαρμογή και στη μελλοντική πολιτική προώθησης. Τα συστήματα ελέγχου προβλέπουν γενικά εκτεταμένους διοικητικούς ελέγχους στο 100% των αιτήσεων ενίσχυσης, ελέγχους διασταύρωσης στοιχείων με άλλες βάσεις δεδομένων, εφόσον κρίνεται σκόπιμο, καθώς και επιτόπιους ελέγχους πριν από την πληρωμή σε έναν ελάχιστο αριθμό συναλλαγών, ανάλογα με τον κίνδυνο που συνδέεται με το εκάστοτε καθεστώς. Σε περίπτωση που κατά τους επιτόπιους ελέγχους διαπιστωθεί μεγάλος αριθμός παρατυπιών, πρέπει να διενεργηθούν συμπληρωματικοί έλεγχοι. Η δέσμη νομοθετικών μέτρων για τη μεταρρύθμιση της ΚΓΠ προβλέπει παράλληλα ότι τα κράτη μέλη προλαμβάνουν, εντοπίζουν και επανορθώνουν τις παρατυπίες και τις απάτες, επιβάλλουν αποτελεσματικές, αποτρεπτικές και ανάλογες με τον επιδιωκόμενο σκοπό κυρώσεις, σύμφωνα με την ενωσιακή νομοθεσία ή το εθνικό δίκαιο, και ανακτούν τις παράτυπες πληρωμές συν τους τόκους. Η εν λόγω δέσμη περιλαμβάνει αυτόματο μηχανισμό εκκαθάρισης για τις υποθέσεις παρατυπιών, στον οποίο προβλέπεται ότι στις περιπτώσεις που η ανάκτηση δεν έχει πραγματοποιηθεί εντός προθεσμίας τεσσάρων ετών από την ημερομηνία της αίτησης ανάκτησης, ή οκτώ ετών εάν έχει κινηθεί δικαστική διαδικασία, τα μη ανακτηθέντα ποσά βαρύνουν το οικείο κράτος μέλος. Ο μηχανισμός αυτός θα αποτελέσει ισχυρό κίνητρο για την ταχύτερη δυνατή ανάκτηση των παράτυπων πληρωμών από τα κράτη μέλη. Επιπλέον, όσον αφορά την εξωτερική ανάθεση καθηκόντων διαχείρισης της μελλοντικής πολιτικής της προώθησης, ο εκτελεστικός οργανισμός θα υποχρεούται να γνωστοποιεί στην Επιτροπή τυχόν απάτες και παρατυπίες κατά περίπτωση, καθώς και μέσω των τακτικών εκθέσεων που δημοσιεύει. Η ύπαρξη αυστηρού συστήματος ελέγχου είναι σημαντική για τον πρόσθετο λόγο ότι η υλοποίηση των ενεργειών προώθησης ανατίθεται σε εκτελεστικούς οργανισμούς, με τους οποίους συμβατική σχέση έχουν μόνο οι δικαιούχοι. Δεδομένου ότι οι εκτελεστικοί οργανισμοί είναι κερδοσκοπικές επιχειρήσεις, θα πρέπει να εξακριβώνεται εντατικά η κανονικότητα της υλοποίησης των ενεργειών. 3. ΕΚΤΙΜΩΜΕΝΕΣ ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ ΤΗΣ ΠΡΟΤΑΣΗΣ 3.1. Τομέας(είς) του πολυετούς δημοσιονομικού πλαισίου και γραμμή(ές) δαπανών του προϋπολογισμού που επηρεάζονται · Υφιστάμενες γραμμές του προϋπολογισμού Σύμφωνα με τη σειρά των τομέων του πολυετούς δημοσιονομικού πλαισίου και των γραμμών του προϋπολογισμού. Τομέας του πολυετούς δημοσιονομικού πλαισίου || Γραμμή του προϋπολογισμού || Είδος δαπάνης || Συμμετοχή Αριθμός [Τομέας………………………...……………] || ΔΠ/ΜΔΠ ([37]) || χωρών ΕΖΕΣ[38] || υποψηφίων για ένταξη χωρών[39] || τρίτων χωρών || κατά την έννοια του άρθρου 18 παράγραφος 1 στοιχείο αα) του δημοσιονομικού κανονισμού 2 || 05 02 10 01 – Ενέργειες προώθησης — Ενισχύσεις από τα κράτη μέλη 05 02 10 02 – Ενέργειες προώθησης — Άμεσες ενισχύσεις από την Ένωση || ΜΔΠ ΔΠ || ΟΧΙ ΟΧΙ || ΟΧΙ ΟΧΙ || ΟΧΙ ΟΧΙ || ΟΧΙ ΟΧΙ · Νέες γραμμές του προϋπολογισμού, των οποίων έχει ζητηθεί η δημιουργία Σύμφωνα με τη σειρά των τομέων του πολυετούς δημοσιονομικού πλαισίου και των γραμμών του προϋπολογισμού. Τομέας του πολυετούς δημοσιονομικού πλαισίου || Γραμμή του προϋπολογισμού || Είδος δαπάνης || Συμμετοχή Αριθμός [Τομέας………………………………………] || ΔΠ/ΜΔΠ || χωρών ΕΖΕΣ || υποψηφίων για ένταξη χωρών || τρίτων χωρών || κατά την έννοια του άρθρου 18 παράγραφος 1 στοιχείο αα) του δημοσιονομικού κανονισμού 2 || 05 01 04 xx – Εκτελεστικός οργανισμός || ΜΔΠ || ΟΧΙ || ΟΧΙ || ΟΧΙ || ΟΧΙ Παρατηρήσεις: Η Επιτροπή προτίθεται να αναθέσει μέρος της εφαρμογής σε εκτελεστικό οργανισμό. Στην περίπτωση αυτή πρέπει να δημιουργηθούν γραμμές του προϋπολογισμού στον τίτλο 05. 3.2. Εκτιμώμενες επιπτώσεις στις δαπάνες 3.2.1. Συνοπτική παρουσίαση των εκτιμώμενων επιπτώσεων στις δαπάνες Σε εκατ. ευρώ Τομέας του πολυετούς δημοσιονομικού πλαισίου: || 2 || Αειφόρος ανάπτυξη: φυσικοί πόροι: Επιμέρους ανώτατο όριο «Δαπάνες σχετικές με την αγορά και άμεσες ενισχύσεις» ΓΔ AGRI (*) || || || 2014[40] || 2015[41] || 2016 || 2017 || 2018 || 2019 || 2020 || ΣΥΝΟΛΟ  Επιχειρησιακές πιστώσεις || || || || || || || || 05 02 10 01 || Αναλήψεις υποχρεώσεων || (1) || 0,0 || 0,0 || 4,0 || 5,0 || 9,0 || 36,0 || 36,0 || 90,0 Πληρωμές || (2) || 0,0 || 0,0 || 4,0 || 5,0 || 9,0 || 36,0 || 36,0 || 90,0 05 02 10 02 || Αναλήψεις υποχρεώσεων || (1α) || 0,5 || 0,5 || 15,0 || 54,0 || 90,0 || 103,0 || 103,0 || 366,0 Πληρωμές || (2α) || 0,2 || 0,2 || 0,5 || 12,7 || 31,1 || 58,6 || 84,2 || 187,5 Πιστώσεις διοικητικού χαρακτήρα χρηματοδοτούμενες από το κονδύλιο ειδικών προγραμμάτων[42] || || || || || || || || 05 01 04 xx || || (3) || π.υ. || π.υ. || π.υ. || π.υ. || π.υ. || π.υ. || π.υ. || π.υ. ΣΥΝΟΛΟ πιστώσεων για τη ΓΔ AGRI || Αναλήψεις υποχρεώσεων || =1+1α +3 || 0,5 || 0,5 || 19,0 || 59,0 || 99,0 || 139,0 || 139,0 || 456,0 Πληρωμές || =2+2α +3 || 0,2 || 0,2 || 4,5 || 17,7 || 40,1 || 94,6 || 120,2 || 277,5  ΣΥΝΟΛΟ επιχειρησιακών πιστώσεων || Αναλήψεις υποχρεώσεων || (4) || 0,5 || 0,5 || 19,0 || 59,0 || 99,0 || 139,0 || 139,0 || 456,0 Πληρωμές || (5) || 0,2 || 0,2 || 4,5 || 17,7 || 40,1 || 94,6 || 120,2 || 277,5  ΣΥΝΟΛΟ πιστώσεων διοικητικού χαρακτήρα χρηματοδοτούμενων από το κονδύλιο ειδικών προγραμμάτων || (6) || π.υ. || π.υ. || π.υ. || π.υ. || π.υ. || π.υ. || π.υ. || π.υ. ΣΥΝΟΛΟ πιστώσεων του ΤΟΜΕΑ 2 του πολυετούς δημοσιονομικού πλαισίου || Αναλήψεις υποχρεώσεων || =4+6 || 0,5 || 0,5 || 19,0 || 59,0 || 99,0 || 139,0 || 139,0 || 456,0 Πληρωμές || =5+6 || 0,2 || 0,2 || 4,5 || 17,7 || 40,1 || 94,6 || 120,2 || 277,5 (*) Παρατηρήσεις: - Τα αναφερόμενα ποσά αποτελούν εκτίμηση των πρόσθετων δημοσιονομικών επιπτώσεων σε σχέση με τον προϋπολογισμό 2013. Η κατανομή των ποσών στις γραμμές του προϋπολογισμού ενδέχεται να αναπροσαρμοστεί ανάλογα με την εφαρμογή των προγραμμάτων. - Η Επιτροπή προτίθεται να αναθέσει, από το 2016, μέρος της εφαρμογής σε εκτελεστικό οργανισμό. Τα ποσά και η ανάλυση του εκτιμώμενου κόστους ενδέχεται να χρειαστεί να αναπροσαρμοστούν ανάλογα με τον βαθμό ανάθεσης που θα εγκριθεί τελικά. Προς ενημέρωση: εκτίμηση των συνολικών δαπανών || || || || || || || || || || || || || || || || || || || || || || || || Σε εκατ. ευρώ Οικονομικό έτος || || || || || || Προϋπολογισμός 2013 || 2014 || 2015 || 2016 || 2017 || 2018 || 2019 || 2020 || Σύνολο 2014-2020 || || || || || || || || || || || || || || || 05 02 10 01 – Ενέργειες προώθησης — Ενισχύσεις από τα κράτη μέλη || || 60,0 || 60,0 || 60,0 || 64,0 || 65,0 || 69,0 || 96,0 || 96,0 || 510,0 05 02 10 02 – Ενέργειες προώθησης — Ενισχύσεις από την Ένωση || Αναλήψεις υποχρεώσεων || 1,0 || 1,5 || 1,5 || 16,0 || 55,0 || 91,0 || 104,0 || 104,0 || 373,0 || || || || || || Πληρωμές || 1,1 || 1,4 || 1,4 || 1,6 || 13,9 || 32,2 || 59,8 || 85,4 || 195,5 || || || || || || || || || || || || || || || 05 01 04 XX – Εκτελεστικός οργανισμός || || || || || π.υ. || π.υ. || π.υ. || π.υ. || π.υ. || π.υ. || π.υ. || π.υ. || || || || || || || || || || || || || || || ΣΥΝΟΛΟ || || || || || || Αναλήψεις υποχρεώσεων || 61,0 || 61,5 || 61,5 || 80,0 || 120,0 || 160,0 || 200,0 || 200,0 || 883,0 || || || || || || Πληρωμές || 61,1 || 61,4 || 61,4 || 65,6 || 78,9 || 101,2 || 155,8 || 181,4 || 705,5 Τομέας του πολυετούς δημοσιονομικού πλαισίου: || 5 || «Διοικητικές δαπάνες» (σε σχέση με τον προϋπολογισμό 2013) Σε εκατ. ευρώ (με 3 δεκαδικά ψηφία) || || || 2014 || 2015 || 2016 || 2017 || 2018 || 2019 || 2020 || ΣΥΝΟΛΟ ΓΔ: AGRI ||  Ανθρώπινοι πόροι || 0,019 || 0,099 || -0,499 || -0,147 || 0,188 || 0,675 || 0,922 || 1,257  Άλλες διοικητικές δαπάνες || 0,000 || 0,000 || 0,002 || 0,006 || 0,003 || -0,001 || -0,001 || 0,009 ΣΥΝΟΛΟ ΓΔ AGRI || Πιστώσεις || 0,019 || 0,099 || -0,497 || -0,141 || 0,191 || 0,674 || 0,921 || 1,266 ΣΥΝΟΛΟ πιστώσεων για τον ΤΟΜΕΑ 5 του πολυετούς δημοσιονομικού πλαισίου || (Σύνολο πιστώσεων ανάληψης υποχρεώσεων = Σύνολο πληρωμών) || 0,019 || 0,099 || -0,497 || -0,141 || 0,191 || 0,674 || 0,921 || 1,266 Σε εκατ. ευρώ (με 3 δεκαδικά ψηφία) || || || 2014 || 2015 || 2016 || 2017 || 2018 || 2019 || 2020 || ΣΥΝΟΛΟ ΣΥΝΟΛΟ πιστώσεων των ΤΟΜΕΩΝ 1 έως 5 του πολυετούς δημοσιονομικού πλαισίου || Αναλήψεις υποχρεώσεων || 0,519 || 0,559 || 18,501 || 58,583 || 99,188 || 139,675 || 139,922 || 457,266 Πληρωμές || 0,219 || 0,299 || 4,003 || 17,559 || 40,291 || 95,274 || 121,122 || 278,766 3.2.2. Εκτιμώμενες επιπτώσεις στις επιχειρησιακές πιστώσεις – ¨ Η πρόταση δεν συνεπάγεται τη χρησιμοποίηση επιχειρησιακών πιστώσεων – X Η πρόταση συνεπάγεται τη χρησιμοποίηση επιχειρησιακών πιστώσεων, όπως εξηγείται κατωτέρω: Πιστώσεις ανάληψης υποχρεώσεων σε εκατ. ευρώ Να προσδιοριστούν οι στόχοι και τα αποτελέσματα || || || 2014 || 2015 || 2016 || 2017 || 2018 || 2019 || 2020 || ΣΥΝΟΛΟ ΑΠΟΤΕΛΕΣΜΑΤΑ Είδος[43] || Μέσο κόστος || Αριθμός || Κόστος || Αριθμός || Κόστος || Αριθμός || Κόστος || Αριθμός || Κόστος || Αριθμός || Κόστος || Αριθμός || Κόστος || Αριθμός || Κόστος || Συνολικός αριθμός || Συνολικό κόστος ΕΙΔΙΚΟΣ ΣΤΟΧΟΣ[44] || Βελτίωση της ανταγωνιστικότητας του γεωργικού τομέα και αύξηση της προστιθέμενης αξίας του στην τροφική αλυσίδα Αποτέλεσμα[45] || Αριθμός προγραμμάτων (εσωτερική αγορά/τρίτες χώρες) || || || || || || || || || || || || || || || || Αποτέλεσμα45 || Νέοι δικαιούχοι (ποσοστό νέων προτεινουσών οργανώσεων επί του συνόλου των προτεινουσών οργανώσεων) || || || || || || || || || || || || || || || || Αποτέλεσμα45 || Αριθμός πολυκρατικών προγραμμάτων || || || || || || || || || || || || || || || || ΣΥΝΟΛΙΚΟ ΚΟΣΤΟΣ || || || || || || || || || || || || || || || || 3.2.3. Εκτιμώμενες επιπτώσεις στις πιστώσεις διοικητικού χαρακτήρα 3.2.3.1. Συνοπτική παρουσίαση – ¨ Η πρόταση δεν συνεπάγεται τη χρησιμοποίηση πιστώσεων διοικητικού χαρακτήρα. – Η πρόταση συνεπάγεται τη χρησιμοποίηση πιστώσεων διοικητικού χαρακτήρα, όπως εξηγείται κατωτέρω: Σε εκατ. ευρώ (με 3 δεκαδικά ψηφία) || 2014 || 2015 || 2016 || 2017 || 2018 || 2019 || 2020 || ΣΥΝΟΛΟ ΤΟΜΕΑΣ 5 του πολυετούς δημοσιονομικού πλαισίου || || || || || || || || Ανθρώπινοι πόροι || 2,508 || 2,588 || 1,990 || 2,342 || 2,677 || 3,164 || 3,411 || 18,680 Άλλες διοικητικές δαπάνες || 0,110 || 0,110 || 0,111 || 0,116 || 0,113 || 0,109 || 0,109 || 0,778 Μερικό σύνολο του ΤΟΜΕΑ 5 του πολυετούς δημοσιονομικού πλαισίου || 2,618 || 2,698 || 2,101 || 2,458 || 2,790 || 3,273 || 3,520 || 19,458 Εκτός του ΤΟΜΕΑ 5[46] του πολυετούς δημοσιονομικού πλαισίου || || || || || || || || Ανθρώπινοι πόροι || || || || || || || || Άλλες δαπάνες διοικητικού χαρακτήρα || || || || || || || || Μερικό σύνολο εκτός του ΤΟΜΕΑ 5 του πολυετούς δημοσιονομικού πλαισίου || || || || || || || || ΣΥΝΟΛΟ (*) || 2,618 || 2,698 || 2,101 || 2,458 || 2,790 || 3,273 || 3,520 || 19,458 (*) Τα αριθμητικά αυτά στοιχεία ενδέχεται να αναπροσαρμοστούν ως αποτέλεσμα της προβλεπόμενης διαδικασίας ανάθεσης. 3.2.3.2. Εκτιμώμενες ανάγκες σε ανθρώπινους πόρους – ¨ Η πρόταση δεν συνεπάγεται τη χρησιμοποίηση ανθρώπινων πόρων. – X Η πρόταση συνεπάγεται τη χρησιμοποίηση ανθρώπινων πόρων, όπως εξηγείται κατωτέρω: Εκτίμηση η οποία πρέπει να εκφράζεται σε ακέραιο αριθμό (ή το πολύ με ένα δεκαδικό ψηφίο) || || 2014 || 2015 || 2016 || 2017 || 2018 || 2019 || 2020 || ||  Θέσεις απασχόλησης του πίνακα προσωπικού (θέσεις μόνιμων και έκτακτων υπαλλήλων) || || ΧΧ 01 01 01 (έδρα και γραφεία αντιπροσωπείας της Επιτροπής) || 19 || 19,5 || 13,7 || 15,3 || 17,1 || 20,1 || 21,6 || || XX 01 01 02 (σε αντιπροσωπεία) || || || || || || || || || XX 01 05 01 (έμμεση έρευνα) || || || || || || || || || 10 01 05 01 (άμεση έρευνα) || || || || || || || ||  Εξωτερικό προσωπικό (σε μονάδα ισοδυνάμου πλήρους απασχόλησης – ΙΠΑ)[47] || XX 01 02 01 (CA, SNE, INT από το συνολικό κονδύλιο) || 0 || 0,2 || 2,6 || 4,6 || 6,0 || 7,3 || 8,0 || || XX 01 02 02 (CA, LA, SNE, INT και JED στις αντιπροσωπείες) || || || || || || || || || XX 01 04 yy [48] || - στην έδρα || || || || || || || || || - σε αντιπροσωπείες || || || || || || || || || XX 01 05 02 (CA, SNE, INT – έμμεση έρευνα) || || || || || || || || || 10 01 05 02 (CA, SNE, INT – άμεση έρευνα) || || || || || || || || || Άλλες γραμμές του προϋπολογισμού (να προσδιοριστούν) || || || || || || || || || ΣΥΝΟΛΟ (*) || 19 || 19,7 || 16,3 || 19,9 || 23,1 || 27,4 || 29,6 || XX είναι ο σχετικός τομέας πολιτικής ή ο σχετικός τίτλος του προϋπολογισμού. Οι ανάγκες σε ανθρώπινους πόρους θα καλυφθούν από το προσωπικό της ΓΔ που έχει ήδη διατεθεί για τη διαχείριση της δράσης ή/και έχει ανακατανεμηθεί στο εσωτερικό της ΓΔ και το οποίο θα συμπληρωθεί, εάν χρειαστεί, από πρόσθετους πόρους που μπορεί να διατεθούν στην αρμόδια για τη διαχείριση ΓΔ στο πλαίσιο της ετήσιας διαδικασίας κατανομής και λαμβανομένων υπόψη των δημοσιονομικών περιορισμών. (*) Η πρόταση αυτή αποτελεί μέρος των προγραμμάτων των οποίων προβλέπεται η ανάθεση σε εκτελεστικό οργανισμό. Επομένως, τα αριθμητικά αυτά στοιχεία ενδέχεται να αναπροσαρμοστούν ως αποτέλεσμα της ανάθεσης που θα εγκριθεί τελικά. Περιγραφή των προς εκτέλεση καθηκόντων: Μόνιμοι και έκτακτοι υπάλληλοι || Εφαρμογή της πολιτικής της προώθησης γεωργικών προϊόντων Εξωτερικό προσωπικό || 3.2.4. Συμβατότητα με το πολυετές δημοσιονομικό πλαίσιο – X Η πρόταση είναι συμβατή με τις προτάσεις για το πολυετές δημοσιονομικό πλαίσιο 2014-2020. – ¨ Η πρόταση απαιτεί αναπρογραμματισμό του σχετικού τομέα του πολυετούς δημοσιονομικού πλαισίου. – ¨ Η πρόταση απαιτεί τη χρησιμοποίηση του μέσου ευελιξίας ή την αναθεώρηση του πολυετούς δημοσιονομικού πλαισίου. Παρατηρήσεις: Η πρόταση για το πολυετές δημοσιονομικό πλαίσιο (ΠΔΠ) 2014-2020[49] περιλαμβάνει, όσον αφορά τον πρώτο πυλώνα της ΚΓΠ, τις άμεσες πληρωμές και τις δαπάνες για μέτρα σχετικά με την αγορά. Προληπτικά, η Επιτροπή έλαβε υπόψη τα σχετικά με το ΠΔΠ συμπεράσματα του Ευρωπαϊκού Συμβουλίου της 8ης Φεβρουαρίου 2013. Με την επιφύλαξη της έκδοσης του κανονισμού για το ΠΔΠ, τα μέτρα προώθησης θα χρηματοδοτηθούν από τα ποσά του επιμέρους ανώτατου ορίου για το ΕΓΤΕ που συμφωνήθηκαν στο Ευρωπαϊκό Συμβούλιο της 8ης Φεβρουαρίου 2013. 3.2.5. Συμμετοχή τρίτων μερών στη χρηματοδότηση – Η πρόταση δεν προβλέπει συγχρηματοδότηση από τρίτα μέρη. – X Η πρόταση προβλέπει τη συγχρηματοδότηση που εκτιμάται παρακάτω: Η χρηματοδοτική συνεισφορά της Ένωσης στα μέτρα του προγράμματος αναφέρεται στα άρθρα 15 και 18 του σχεδίου κανονισμού. Δεν είναι επί του παρόντος δυνατόν να προσδιοριστεί το συνολικό ποσό της συνεισφοράς τρίτων μερών, δεδομένου ότι τα ποσοστά συνεισφοράς αλλάζουν υπό τους όρους που καθορίζονται στα άρθρα 15 και 18. 3.3. Εκτιμώμενες επιπτώσεις στα έσοδα – X Η πρόταση δεν έχει δημοσιονομικές επιπτώσεις στα έσοδα. – ¨ Η πρόταση έχει τις δημοσιονομικές επιπτώσεις που περιγράφονται κατωτέρω: – ¨ στους ιδίους πόρους – ¨ στα διάφορα έσοδα [1] Πηγή: Ετήσια έκθεση της CIAA (Συνομοσπονδία Βιομηχανιών Τροφίμων και Ποτών της ΕΕ), 2010. [2] Σύνδεσμος κρατών της Νοτιοανατολικής Ασίας [3] Έκθεση «What Asia wants Long-term food consumption trends in Asia» (Τι επιθυμεί η Ασία – Μακροπρόθεσμες τάσεις της κατανάλωσης τροφίμων στην Ασία), Australian Bureau of Agricultural and Resource Economics and Sciences, Οκτώβριος του 2013 [4] Πηγή: Centre for Economic Policy Research (2013): Reducing Transatlantic Barriers to Trade and Investement – An Economic Assessment (εκπονήθηκε για λογαριασμό της ΓΔ TRADE), Λονδίνο. [5] Πηγή: Copenhagen Economics (2010): Assessment of Barriers to Trade and Investment between the EU and Japan (τελική έκθεση προς τη ΓΔ TRADE). [6] Κανονισμός (ΕΚ) αριθ. 2826/2000 του Συμβουλίου, της 19ης Δεκεμβρίου 2000, για ενέργειες ενημέρωσης και προώθησης των γεωργικών προϊόντων στην εσωτερική αγορά (ΕΕL 328 της 23.12.2000, σ. 2) και κανονισμός (ΕΚ) αριθ. 2702/1999 του Συμβουλίου, της 14ης Δεκεμβρίου 1999, σχετικά με ενέργειες ενημέρωσης και προώθησης για τα γεωργικά προϊόντα στις τρίτες χώρες (ΕΕ L 327 της 21.12.1999, σ. 7). [7] Κανονισμός (ΕΚ) αριθ. 3/2008 του Συμβουλίου, της 17ης Δεκεμβρίου 2007, σχετικά με ενέργειες ενημέρωσης και προώθησης υπέρ των γεωργικών προϊόντων στην εσωτερική αγορά και στις τρίτες χώρες (ΕΕ L 3 της 5.1.2008, σ. 1). [8] Κανονισμός (ΕΚ) αριθ. 501/2008 της Επιτροπής, της 5ης Ιουνίου 2008, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 3/2008 του Συμβουλίου σχετικά με ενέργειες ενημέρωσης και προώθησης υπέρ των γεωργικών προϊόντων στην εσωτερική αγορά και στις τρίτες χώρες (ΕΕ L 147 της 6.6.2008, σ. 3). [9] Κανονισμός (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου, της 25ης Οκτωβρίου 2012, σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης και την κατάργηση του κανονισμού (ΕΚ, Ευρατόμ) αριθ. 1605/2002 του Συμβουλίου (ΕΕ L 298 της 26.10.2012, σ. 1). [10] COM(2011)500 (σημείο 6.1.3). [11] Κανονισμός (ΕΚ) αριθ. 58/2003 του Συμβουλίου, της 19ης Δεκεμβρίου 2002, περί θεσπίσεως του καταστατικού των εκτελεστικών οργανισμών που είναι επιφορτισμένοι με ορισμένα καθήκοντα σχετικά με τη διαχείριση κοινοτικών προγραμμάτων (ΕΕ L 11 της 16.1.2003, σ. 1). [12] Κανονισμός (ΕE) αριθ. … (ΕΕ …). [13] ΕΕ C της …, σ. . [14] ΕΕ C της …, σ. . [15] Κανονισμός (ΕΚ) αριθ. 3/2008 του Συμβουλίου, της 17ης Δεκεμβρίου 2007, σχετικά με ενέργειες ενημέρωσης και προώθησης υπέρ των γεωργικών προϊόντων στην εσωτερική αγορά και στις τρίτες χώρες (ΕΕ L 3 της 5.1.2008, σ. 1). [16] Κανονισμός (ΕΕ) αριθ. 1151/2012 του Ευρωπαϊκού Κοινοβουλίου και του Συμβουλίου, της 21ης Νοεμβρίου 2012, για τα συστήματα ποιότητας των γεωργικών προϊόντων και τροφίμων (ΕΕ L 343 της 14.12.2012, σ. 1). [17] Κανονισμός (ΕΕ) αριθ. 182/2011 του Ευρωπαϊκού Κοινοβουλίου και του Συμβουλίου, της 16ης Φεβρουαρίου 2011, για τη θέσπιση κανόνων και γενικών αρχών σχετικά με τους τρόπους ελέγχου από τα κράτη μέλη της άσκησης των εκτελεστικών αρμοδιοτήτων από την Επιτροπή (ΕΕ L 55 της 28.2.2011, σ. 13). [18] Κανονισμός (ΕE) αριθ. XXX/20.. του Ευρωπαϊκού Κοινοβουλίου και του Συμβουλίου, της ..., για τη θέσπιση κοινής οργάνωσης των αγορών γεωργικών προϊόντων (ΕΕ ....). [19] Κανονισμός (ΕΕ) αριθ. [COM(2011)416], της ..., για την κοινή οργάνωση των αγορών των προϊόντων αλιείας και υδατοκαλλιέργειας (ΕΕ ...). [20] Κανονισμός (ΕΚ) αριθ. 110/2008 του Ευρωπαϊκού Κοινοβουλίου και του Συμβουλίου, της 15ης Ιανουαρίου 2008, σχετικά με τον ορισμό, την περιγραφή, την παρουσίαση, την επισήμανση και την προστασία των γεωγραφικών ενδείξεων των αλκοολούχων ποτών και την κατάργηση του κανονισμού (ΕΟΚ) αριθ. 1576/89 του Συμβουλίου (ΕΕ L 39 της 13.2.2008, σ. 16). [21] Κανονισμός (ΕΚ) αριθ. 834/2007 του Συμβουλίου, της 28ης Ιουνίου 2007, για τη βιολογική παραγωγή και την επισήμανση των βιολογικών προϊόντων και την κατάργηση του κανονισμού (ΕΟΚ) αριθ. 2092/91 (ΕΕ L 189 της 20.7.2007, σ. 1). [22] Κανονισμός (ΕΕ) αριθ. 228/2013 του Ευρωπαϊκού Κοινοβουλίου και του Συμβουλίου, της 13ης Μαρτίου 2013, για τον καθορισμό ειδικών μέτρων για τη γεωργία στις εξόχως απόκεντρες περιοχές της Ένωσης και για την κατάργηση του κανονισμού (ΕΚ) αριθ. 23/2006 του Συμβουλίου (ΕΕ L 78 της 20.3.2013, σ. 23). [23] Κανονισμός (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου, της 25ης Οκτωβρίου 2012, σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης και την κατάργηση του κανονισμού (ΕΚ, Ευρατόμ) αριθ. 1605/2002 του Συμβουλίου (ΕΕ L 298 της 26.10.2012, σ. 1). [24] Κανονισμός (ΕE) αριθ. ... του Ευρωπαϊκού Κοινοβουλίου και του Συμβουλίου, της ..., για τη θέσπιση κοινής οργάνωσης των αγορών γεωργικών προϊόντων (ΕΕ ....). [25] Κανονισμός (ΕΕ, Ευρατόμ) αριθ. 883/2013 του Ευρωπαϊκού Κοινοβουλίου και του Συμβουλίου, της 11ης Σεπτεμβρίου 2013, σχετικά με τις έρευνες που πραγματοποιούνται από την Ευρωπαϊκή Υπηρεσία Καταπολέμησης της Απάτης (OLAF) και την κατάργηση του κανονισμού (ΕΚ) αριθ. 1073/1999 του Ευρωπαϊκού Κοινοβουλίου και του Συμβουλίου και του κανονισμού (Ευρατόμ) αριθ. 1074/1999 του Συμβουλίου (ΕΕ L 248 της 18.9.2013, σ. 1–22). [26] Κανονισμός (Ευρατόμ, ΕΚ) αριθ. 2185/96 του Συμβουλίου, της 11ης Νοεμβρίου 1996, σχετικά με τους ελέγχους και εξακριβώσεις που διεξάγει επιτοπίως η Επιτροπή με σκοπό την προστασία των οικονομικών συμφερόντων των Ευρωπαϊκών Κοινοτήτων από απάτες και λοιπές παρατυπίες (ΕΕ L 292 της 15.11.1996, σ. 2–5). [27] Απόφαση 2004/391/ΕΚ της Επιτροπής, της 23ης Απριλίου 2004, για τις συμβουλευτικές ομάδες επί θεμάτων κοινής γεωργικής πολιτικής (ΕΕ L 120 της 24.4.2004, σ. 50). [28] Κανονισμός (ΕΚ) αριθ. 1184/2006 του Συμβουλίου, της 24ης Ιουλίου 2006, περί εφαρμογής ορισμένων κανόνων ανταγωνισμού στην παραγωγή και την εμπορία γεωργικών προϊόντων (ΕΕ L 214 της 4.8.2006, σ. 7). [29] ΔΒΔ: διαχείριση βάσει δραστηριοτήτων – ΠΒΔ: προϋπολογισμός βάσει δραστηριοτήτων. [30] Αναφερόμενα στο άρθρο 54 παράγραφος 2 στοιχείο α) ή β) του δημοσιονομικού κανονισμού. [31] Προστατευόμενη Ονομασία Προέλευσης [32] Προστατευόμενη Γεωγραφική Ένδειξη [33] Σημείο V της περίληψης της έκθεσης αριθ. 10/2009 του Ευρωπαϊκού Ελεγκτικού Συνεδρίου «Ενέργειες ενημέρωσης και προώθησης υπέρ των γεωργικών προϊόντων». [34] http://ec.europa.eu/agriculture/eval/reports/promotion/index_en.htm [35] http://www.wheatworld.org/wp-content/uploads/trade-global-insight-map-report-march2010-20100423.pdf [36] Οι λεπτομέρειες σχετικά με τους τρόπους διαχείρισης, καθώς και οι παραπομπές στον δημοσιονομικό κανονισμό, είναι διαθέσιμες στον ιστότοπο BudgWeb: http://www.cc.cec/budg/man/budgmanag/budgmanag_en.html [37] ΔΠ = διαχωριζόμενες πιστώσεις / ΜΔΠ = μη διαχωριζόμενες πιστώσεις [38] ΕΖΕΣ: Ευρωπαϊκή Ζώνη Ελεύθερων Συναλλαγών. [39] Υποψήφιες για ένταξη χώρες και, εφόσον ισχύει, δυνάμει υποψήφιες για ένταξη χώρες των Δυτικών Βαλκανίων. [40] Το έτος N είναι το έτος έναρξης εφαρμογής της πρότασης/πρωτοβουλίας. Οι εκτιμήσεις βασίζονται στην υπόθεση ότι η εφαρμογή θα αρχίσει το 2016. [41] Τα ποσά για το 2015 —το καθεστώς πριν από τη μεταρρύθμιση— παρουσιάζονται ενδεικτικά, χωρίς μεταβολή σε σχέση με το 2014 και με την επιφύλαξη των αναλυτικών εκτιμήσεων για το 2015 που θα εκπονηθούν στο πλαίσιο του σχεδίου προϋπολογισμού 2015. [42] Τεχνική και/ή διοικητική βοήθεια και δαπάνες στήριξης της εφαρμογής προγραμμάτων και/ή δράσεων της ΕΕ (πρώην γραμμές «BA»), έμμεση έρευνα, άμεση έρευνα. [43] Αποτελέσματα θα είναι τα προϊόντα και οι υπηρεσίες που θα παρασχεθούν (παράδειγμα: αριθμός ανταλλαγών σπουδαστών που θα χρηματοδοτηθούν, αριθμός χλμ οδών που θα κατασκευαστούν, κ.λπ.). [44] Όπως περιγράφεται στο σημείο 1.4.2. «Ειδικός(οί) στόχος(οι)…» [45] Θα συσταθεί κοινό πλαίσιο παρακολούθησης και αξιολόγησης, συνεπές με το κοινό πλαίσιο παρακολούθησης και αξιολόγησης της ΚΓΠ, το οποίο προβλέπεται στο άρθρο 110 του κανονισμού (ΕE) αριθ. [xxx/xxxx] για τη χρηματοδότηση, τη διαχείριση και την παρακολούθηση της κοινής γεωργικής πολιτικής [οριζόντιος κανονισμός περί ΚΓΠ], και ως εκ τούτου, οι πίνακες δεικτών θα συμπληρωθούν κατάλληλα σε μεταγενέστερο στάδιο. [46] Τεχνική και/ή διοικητική βοήθεια και δαπάνες στήριξης της εφαρμογής προγραμμάτων και/ή δράσεων της ΕΕ (πρώην γραμμές «BA»), έμμεση έρευνα, άμεση έρευνα. [47] CA = Συμβασιούχος υπάλληλος, LA = Τοπικός υπάλληλος, SNE = Αποσπασμένος εθνικός εμπειρογνώμονας, ΙΝΤ = Προσωρινό προσωπικό οργανισμού, JED = Νέος εμπειρογνώμονας σε αντιπροσωπεία. [48] Επιμέρους ανώτατο όριο εξωτερικού προσωπικού που καλύπτεται από επιχειρησιακές πιστώσεις (πρώην γραμμές «BA»). [49] COM(2011)500 της 29.6.2011